MEDDELELSE FRA KOMMISSIONEN TIL EUROPA-PARLAMENTET, RÅDET OG REVISIONSRETTEN

Årsregnskab for Den Europæiske Udviklingsfond 2021

(2022/C 400/01)

INDHOLDSFORTEGNELSE

ATTESTERING AF REGNSKABER 2

GENNEMFØRELSE OG REGNSKABERNE FOR EUF'S RESSOURCER 3

MIDLER FORVALTET AF EUROPA-KOMMISSIONEN 8

EUF'S ÅRSREGNSKAB 10

ÅRSREGNSKABERNE FOR EU-TRUSTFONDE, DER ER KONSOLIDERET MED EUF'S ÅRSREGNSKAB 52

ÅRSREGNSKAB FOR EU's BÊKOUTRUSTFOND 2021 53

ÅRSREGNSKAB FOR EU-TRUSTFONDEN FOR AFRIKA 2021 60

DE KONSOLIDEREDE ÅRSREGNSKABER FOR EUF OG EU'S TRUSTFONDE 68

BERETNING OM DEN FINANSIELLE GENNEMFØRELSE FOR EUF 73

ÅRSBERETNING OM GENNEMFØRELSEN — MIDLER FORVALTET AF DEN EUROPÆISKE INVESTERINGSBANK 99

ATTESTERING AF REGNSKABER

Årsregnskabet for Den Europæiske Udviklingsfond for regnskabsåret 2021 er udfærdiget i overensstemmelse med afsnit X i finansforordningen for 11. Europæiske Udviklingsfond og de regnskabsmæssige principper, regler og metoder, der er beskrevet i bemærkningerne til årsregnskabet.

Jeg anerkender mit ansvar for udarbejdelsen og fremlæggelsen af årsregnskabet for Den Europæiske Udviklingsfond i overensstemmelse med artikel 18 i finansforordningen for 11. Europæiske Udviklingsfond.

Jeg har fra den anvisningsberettigede og fra Den Europæiske Investeringsbank, som garanterer pålideligheden heraf, modtaget alle de oplysninger, der var nødvendige for udarbejdelsen af regnskabet, som viser Den Europæiske Udviklingsfonds aktiver og forpligtelser samt budgetgennemførelsen.

Jeg attesterer herved, at jeg på grundlag af disse oplysninger og den kontrol, jeg har anset for at være nødvendig for underskrivelsen af regnskabet, har rimelig sikkerhed for, at regnskabet på alle væsentlige punkter giver et retvisende billede af Den Europæiske Udviklingsfonds finansielle stilling.

Rosa ALDEA BUSQUETS Regnskabsfører

GENNEMFØRELSE OG REGNSKABERNE FOR EUF'S RESSOURCER

1. BAGGRUND

Den Europæiske Union (i det følgende benævnt »EU«) samarbejder med en lang række udviklingslande. Hovedformålet er at fremme den økonomiske, sociale og miljømæssige udvikling med det primære mål på lang sigt at reducere og afhjælpe fattigdom i modtagerlandene ved hjælp af udviklingsstøtte og teknisk bistand. Med henblik herpå udarbejder EU i samarbejde med partnerlandene samarbejdsstrategier og afsætter de finansielle midler, der er nødvendige til deres gennemførelse. EU-midlerne til udviklingssamarbejde kommer fra tre kilder:

— EU's budget

— Den Europæiske Udviklingsfond

— Den Europæiske Investeringsbank.

Indtil 2021 var Den Europæiske Udviklingsfond (i det følgende benævnt »EUF«) hovedinstrumentet for bistanden til udviklingssamarbejde i landene i Afrika, Vestindien og Stillehavet (i det følgende benævnt »AVS-landene«) og i de oversøiske lande og territorier (i det følgende benævnt »OLT«).

EUF finansieres ikke over EU's budget. Den er oprettet ved en intern aftale mellem repræsentanter for medlemsstaterne, forsamlet i Rådet, og forvaltes af et særligt udvalg. Europa-Kommissionen (i det følgende benævnt »Kommissionen«) har det finansielle ansvar for de aktiviteter, der gennemføres ved hjælp af EUF-midlerne. Den Europæiske Investeringsbank (i det følgende benævnt »EIB«) forvalter Investeringsfaciliteten.

Hver EUF indgås for en femårig periode og er reguleret af en særskilt finansforordning, hvilket kræver, at der udarbejdes særskilte årsregnskaber. Desuden aggregeres disse årsregnskaber for at give et samlet overblik over den finansielle situation for de midler, som Kommissionen er ansvarlig for.

Den interne aftale om oprettelse af 11. EUF blev underskrevet af de deltagende medlemsstater, forsamlet i Rådet, i juni 2013 (1). Forordningen trådte i kraft den 1. marts 2015.

Rådet vedtog i 2018 finansforordningen for 11. EUF (2). Denne nye tekst ophævede den foregående forordning, og den nye tekst anvendes ved transaktioner, der finansieres af tidligere EUF'er, uden at dette berører eksisterende retlige forpligtelser. Forordningen finder ikke anvendelse på Investeringsfaciliteten under tidligere EUF'er.

Investeringsfaciliteten, der blev oprettet som en del af AVS-EU-partnerskabsaftalen, forvaltes af EIB og anvendes til at støtte udviklingen af den private sektor i AVS-landene, især — men ikke udelukkende — gennem finansiering af private investeringer. Faciliteten fungerer som en selvbærende konstruktion, dvs. at tilbagebetalingerne af lån kan reinvesteres i andre aktiviteter, hvorved Faciliteten bliver selvfornyende og finansielt uafhængig. Da det ikke er Kommissionen, der forvalter Investeringsfaciliteten, indgår den ikke i den første del af årsregnskabet: EUF's årsregnskab og den tilhørende beretning om den finansielle gennemførelse. Årsregnskabet for Investeringsfaciliteten er vedlagt som et særskilt afsnit til årsregnskabet (del II) med det formål at skabe en fuldstændig oversigt over EUF's udviklingsstøtte.

2. HVORDAN FINANSIERES EUF?

På sit møde den 2. december 2013 vedtog Rådet forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020 (3). Samtidig blev det besluttet, at det geografiske samarbejde med AVS-landene ikke skulle indgå i EU's budget (dvs. opføres på budgettet), men at det fortsat skulle finansieres ved hjælp af den eksisterende mellemstatslige EUF.

EU's budget er årligt, og ifølge princippet om etårige budgetter planlægges og godkendes udgifter og indtægter for et år ad gangen. Til forskel fra EU-budgettet er EUF en fond med et flerårigt grundlag. Den enkelte EUF opretter en overordnet fond, som anvendes til at gennemføre udviklingssamarbejdet i løbetiden, der normalt er på fem år. Midlerne bevilges på et flerårigt grundlag og kan derfor anvendes i hele EUF'ens løbetid. I budgetredegørelsen, hvor EUF's budgetgennemførelse sammenholdes med de samlede midler, gøres der opmærksom på, at budgettet ikke er etårigt.

EUF's midler består af ad hoc-bidrag fra EU's medlemsstater. Medlemsstatsrepræsentanterne mødes ca. hvert femte år for på mellemstatsligt niveau at fastlægge det samlede beløb, der afsættes til fonden, og for at føre tilsyn med gennemførelsen.

Det er Kommissionen, der forvalter fonden i henhold til Unionens udviklingspolitik. For at sikre at der er overensstemmelse mellem medlemsstaternes egne udviklings- og bistandspolitikker, der føres parallelt med den fælles EU-politik, er de nødt til at koordinere deres politik med EU's politik.

Ud over ovennævnte bidrag har medlemsstaterne desuden mulighed for at indgå i samfinansieringsforanstaltninger eller yde frivillige bidrag til EUF.

3. EUF'S AKTIVITETER EFTER 31. DECEMBER 2020

11. EUF har nået sin afsluttende fase, da udløbsklausulen trådte i kraft den 31. december 2020. Denne klausul fastsætter en skæringsdato for forpligtelser, hvilket betyder, at der fra 2021 ikke kan indgås yderligere finansieringsaftaler under 11. EUF. Der vil dog stadig blive undertegnet specifikke kontrakter for de eksisterende finansieringsaftaler indtil den 31. december 2023 (og endnu senere med henblik på revision og evaluering). Desuden vil gennemførelsen af de igangværende projekter, der finansieres af Den Europæiske Udviklingsfond, fortsætte, indtil de er endeligt afsluttet.

I forbindelse med den nye flerårige finansielle ramme for 2021-2027 er EU's samarbejde med AVS-landene integreret i instrumentet for naboskab, udviklingssamarbejde og internationalt samarbejde — et globalt Europa. På samme måde er samarbejdet med OLT nu omfattet af OLT-associeringsafgørelsen. Det betyder, at selv om EUF-programmerne indtil 2021 var blevet finansieret af frivillige bidrag fra EU-medlemsstaterne, vil udviklingsprogrammerne fra 2021 blive finansieret over EU-budgettet. Dette indebærer også, at finansieringen af udviklingsprogrammer skal godkendes af Europa-Parlamentet, og at transaktionerne skal være i overensstemmelse med EU's finansforordninger på samme måde som andre EU-finansierede programmer.

4. REGNSKABSAFLÆGGELSE VED ÅRETS UDGANG

4.1. ÅRSREGNSKAB

I overensstemmelse med artikel 18, stk. 3, i EUF's finansforordning udarbejdes EUF's årsregnskab på grundlag af reglerne for periodiserede regnskaber, der igen er udarbejdet på grundlag af de internationale regnskabsstandarder for den offentlige sektor (International Public Sector Accounting Standards, IPSAS). Disse regnskabsregler, der er vedtaget af Kommissionens regnskabsfører, anvendes af alle EU's institutioner og -organer, således at man har et fælles sæt regler for regnskabsførelse, værdiansættelse og opstilling, der gør det muligt at ensrette proceduren for udarbejdelse og konsolidering af årsregnskabet. EU's regnskabsregler anvendes også af EUF under hensyntagen til dens aktiviteters særlige karakter.

Udarbejdelsen af EUF's årsregnskab er betroet Kommissionens regnskabsfører, som dermed er EUF's regnskabsfører. Regnskabsføreren sikrer, at EUF's årsregnskab giver et retvisende billede af EUF's finansielle situation.

Årsregnskabet er opbygget som følger:

Del I: Midler forvaltet af Kommissionen

i) Årsregnskabet for EUF og bemærkninger dertil

ii) Årsregnskaberne for EU's trustfonde, der er konsolideret med EUF's årsregnskab

iii) De konsoliderede årsregnskaber for EUF og EU's trustfonde

iv) Rapport om den finansielle gennemførelse af EUF

Del II: Årsberetning om gennemførelsen — Midler forvaltet af EIB

i) Årsregnskab for Investeringsfaciliteten

Afsnittet »Årsregnskab for EU's trustfonde, der er integreret i EUF's årsregnskab« omfatter årsregnskabet for de to trustfonde, der er oprettet under EUF: EU's Bêkoutrustfond (se afsnittet »Årsregnskab for EU's Bêkoutrustfond«) og EU's trustfond for Afrika (se afsnittet »Årsregnskab for EU's trustfond for Afrika«). Trustfondenes årsregnskaber, der udarbejdes hver for sig, hører ind under Kommissionens regnskabsfører og underkastes ekstern revision, der foretages af en privat revisor. Tallene i trustfondenes årsregnskaber er foreløbige.

Årsregnskabet for EUF skal vedtages af Kommissionen senest den 31. juli året efter balancedagen og forelægges Europa-Parlamentet og Rådet med henblik på decharge.

5. REVISION OG DECHARGE

5.1. REVISION

EUF's årsregnskaber revideres af den eksterne revisor, Den Europæiske Revisionsret (i det følgende benævnt »Revisionsretten«), der udarbejder en årsberetning til Europa-Parlamentet og Rådet.

5.2. DECHARGE

Den endelige kontrol er dechargen for den finansielle gennemførelse af EUF-midlerne i et givet regnskabsår. Efter revisionen og afslutningen af årsregnskabet påhviler det Rådet at henstille og dernæst Europa-Parlamentet at beslutte, om der skal gives decharge til Kommissionen for den finansielle gennemførelse af EUF's midler i et givet regnskabsår. Beslutningen træffes på grundlag af en gennemgang af regnskabet, Den Europæiske Revisionsrets årsberetning (der omfatter en officiel revisionserklæring) samt Kommissionens svar på dechargemyndighedens spørgsmål og yderligere anmodninger om oplysninger.

HØJDEPUNKTER OM DEN FINANSIELLE FORVALTNING 2021

Nettobeløb, kun 10. og 11. EUF.

Budgetgennemførelse

2021 var præget af to begivenheder. 2021 var det første år efter udløbsklausulen for 11. EUF, som udløb den 31. december 2020. I 2021 var der derfor ingen yderligere samlede forpligtelser vedrørende projekter under 11. EUF. Desuden blev den finansielle gennemførelse af 10. og 11. EUF i 2021 for så vidt angår kontrakter (individuelle forpligtelser: 2 118 mio. EUR) og betalinger (3 393 mio. EUR) påvirket af den langvarige covid-krise.

De samlede bruttobetalinger til alle EUF'er (3 435 mio. EUR) udgør 91 % af det mål på 3 763 mio. EUR, der er meddelt medlemsstaterne. På grund af den langvarige covid-situation nåede 50 % af delegationerne i Afrika syd for Sahara ikke deres forventede minimumsbetalingsmål (90 %). Mest bemærkelsesværdig var Madagaskar, som næsten helt lukkede sine grænser, hvilket gjorde det meget vanskeligt at fortsætte gennemførelsen som oprindeligt planlagt, Tchad og Gambia på grund af suspenderet eller forsinket gennemførelse, samt Etiopien, Guinea Conakry og Mali, hvor politiske kriser påvirkede operationerne hårdt, hvilket havde en betydelig indvirkning på de forventede budgetstøttebetalinger. I Stillehavet og Caribien har covid-restriktionerne også påvirket gennemførelsen. I Fiji og Haiti har negative bivirkninger af forværrelsen af den økonomiske, sociale og politiske situation haft en ødelæggende indvirkning på infrastrukturprojekter.

Virkninger af aktiviteterne i årsregnskabet

I årsregnskabet ses virkningerne af ovennævnte aktiviteter især på posterne:

— Forfinansiering (se bemærkning 2.2): et fald på 101 mio. EUR, hovedsagelig som følge af færre udbetalte forskud som følge af faldet i antallet af undertegnede kontrakter (3 670 mio. EUR i 2020 mod 2 118 mio. EUR i 2021). Dette fald skyldtes hovedsagelig udfordringer som følge af den igangværende covid-19-pandemi og geopolitiske kriser. Som følge heraf steg kontanter og likvide midler med 266 mio. EUR som følge af dette betydelige fald i forfinansiering og andre betalinger (se bemærkning 2.5).

— Det betydeligt lavere antal åbne kontrakter ved udgangen af 2021, der skyldtes både nedtrapningen af EUF og de negative virkninger af den igangværende covid-19-krise og den geopolitiske krise ved indgåelsen af nye kontrakter, resulterede i et betydeligt fald i skyldige omkostninger på 519 mio. EUR (se bemærkning 2.8).

— Udgifter til støtteinstrumenter (se bemærkning 3.3): et samlet fald i udgifterne til støtteinstrumenter på 1 743 mio. EUR er en kombineret virkning. På den ene side hindrede de udfordrende forhold i forbindelse med covid-19-pandemien og den ustabile geopolitiske situation i flere lande gennemførelsen af EUF-aktiviteter i 2021. Samtidig er faldet i aktiviteterne under den 10. og tidligere EUF'er i overensstemmelse med nedtrapningen af disse EUF'er, hvilket resulterer i færre åbne kontrakter under disse EUF'er.

Virkningen af ændringerne i EU's regnskabsregel 11 for årsregnskabet

Som følge af ændringer i EU's regnskabsregel 11 (se bemærkning 1 om anvendt regnskabspraksis) blev EUF's finansielle aktiver den 1. januar 2021 omklassificeret fra finansielle aktiver, der besiddes med handel for øje, til finansielle aktiver til dagsværdi reguleret gennem resultatopgørelsen (FVSD). I begge tilfælde måles de finansielle aktiver til dagsværdi: den regnskabsmæssige værdi er således sammenlignelig. Det tilsvarende beløb i dagsværdireserven er blevet overført til det akkumulerede overskud/underskud. Denne omklassificering havde ingen indvirkning på EUF's nettoaktiver (se opgørelse over bevægelser i nettoaktiver).

MIDLER FORVALTET AF EUROPA-KOMMISSIONEN

INDHOLDSFORTEGNELSE

EUF'S ÅRSREGNSKAB 10

EUF'S BALANCE 11

EUF'S RESULTATOPGØRELSE 12

EUF'S PENGESTRØMSOPGØRELSE 13

OPGØRELSE OVER BEVÆGELSER I NETTOAKTIVER FOR EUF 14

BALANCE PR. EUF 15

RESULTATOPGØRELSE PR. EUF 17

OPGØRELSE OVER BEVÆGELSER I NETTOAKTIVER PR. EUF 18

BEMÆRKNINGER TIL EUF'S ÅRSREGNSKAB 21

ÅRSREGNSKABERNE FOR EU-TRUSTFONDE, DER ER KONSOLIDERET MED EUF'S ÅRSREGNSKAB 52

ÅRSREGNSKAB FOR EU'S BÊKOUTRUSTFOND 2021 53

BALANCEN 58

RESULTATOPGØRELSE 59

PENGESTRØMSOPGØRELSE 59

ÅRSREGNSKAB FOR EU-TRUSTFONDEN FOR AFRIKA 2021 60

BALANCEN 66

RESULTATOPGØRELSE 67

PENGESTRØMSOPGØRELSE 67

DE KONSOLIDEREDE ÅRSREGNSKABER FOR EUF OG EU'S TRUSTFONDE 68

KONSOLIDERET BALANCE 69

KONSOLIDERET RESULTATOPGØRELSE 70

KONSOLIDERET PENGESTRØMSOPGØRELSE 71

KONSOLIDERET OPGØRELSE OVER BEVÆGELSER I NETTOAKTIVER 72

BERETNING OM DEN FINANSIELLE GENNEMFØRELSE FOR EUF 73

EUF'S ÅRSREGNSKAB (4)

EUF'S BALANCE

(mio. EUR) Bemærkning 31.12.2021 31.12.2020 LANGFRISTEDE AKTIVER Finansielle aktiver 2.1 39 33 Forfinansiering 2.2 671 870 Trustfondbidrag 2.3 382 394 Kommercielle tilgodehavender 4 3 1 096 1 300 KORTFRISTEDE AKTIVER Forfinansiering 2.2 1 453 1 355 Kommercielle tilgodehavender og ikke-kommercielle inddrivelige beløb 2.4 35 140 Kontanter og likvide midler 2.5 994 728 2 481 2 223 AKTIVER I ALT 3 577 3 523 LANGFRISTET GÆLD Finansielle forpligtelser 2.6 (7) (2) (7) (2) KORTFRISTET GÆLD Gæld 2.7 (501) (615) Periodiserede udgifter 2.8 (1 008 ) (1 527 ) (1 509 ) (2 143 ) PASSIVER I ALT (1 516 ) (2 145 ) NETTOAKTIVER 2 061 1 379 MIDLER OG RESERVER Dagsværdireserve 2.9 — (5) Indkaldte fondsmidler — aktive EUF'er 2.10 62 643 58 986 Indkaldte fondsmidler fra afsluttede EUF'er, som er fremført 2.10 2 252 2 252 Økonomisk resultat fremført fra tidligere regnskabsår (59 860 ) (55 111 ) Regnskabsårets økonomiske resultat (2 974 ) (4 744 ) NETTOAKTIVER 2 061 1 379





EUF'S RESULTATOPGØRELSE

(mio. EUR) Bemærkning 2021 2020 INDTÆGTER Indtægter fra ikke-kommercielle transaktioner 3.1 Inddrivelser 27 92 27 92 Indtægter fra kommercielle transaktioner 3.2 Finansielle indtægter (26) 6 Andre indtægter 74 37 48 43 Indtægter i alt 75 135 UDGIFTER Støtteinstrumenter 3.3 (2 864 ) (4 607 ) Samfinansieringsudgifter 3.4 (19) (53) Finansieringsomkostninger 3.5 (20) (21) Øvrige udgifter 3.6 (145) (197) Udgifter i alt (3 049 ) (4 878 ) REGNSKABSÅRETS ØKONOMISKE RESULTAT (2 974 ) (4 744 )





EUF'S PENGESTRØMSOPGØRELSE

(mio. EUR) Bemærkning 2021 2020 Regnskabsårets økonomiske resultat (2 974 ) (4 744 ) Driftsaktiviteter Kapitaludvidelse — bidrag (netto) 3 657 4 177 (Stigning)/fald i trustfondbidrag 12 (127) (Stigning)/fald i forfinansiering 101 (29) (Stigning)/fald i kommercielle tilgodehavender og ikke-kommercielle inddrivelige beløb 105 (17) Stigning/(fald) i finansielle forpligtelser 5 (17) Stigning/(fald) i gæld (114) 99 Stigning/(fald) i periodeafgrænsningsposter (519) 209 Andre ikkelikvide bevægelser — (3) Investeringsaktiviteter (Stigning)/fald i ikke-afledte finansielle aktiver til dagsværdi reguleret gennem resultatopgørelsen (*1) (7) 2 NETTOPENGESTRØM 266 (452) Nettostigning/(-fald) i kontanter og likvide midler 266 (451) Kontanter og likvide midler ved årets begyndelse 2.5 728 1 179 Kontanter og likvide midler ved årets udgang 2.5 994 728





OPGØRELSE OVER BEVÆGELSER I NETTOAKTIVER FOR EUF

(mio. EUR) Fondens midler — aktive EUF'er (A) Ikke-indkaldte midler — aktive EUF'er (B) Indkaldte fondsmidler — aktive EUF'er (C) = (A)-(B) Kumulerede reserver (D) Indkaldte fondsmidler fra afsluttede EUF'er, som er fremført (E) Dagsværdireserve (F) I alt nettoaktiver (C)+(D)+(E)+(F) SALDO PR. 31.12.2019 73 264 18 455 54 809 (55 111 ) 2 252 (2) 1 948 Bevægelser i dagsværdien (3) (3) Kapitaludvidelse — bidrag (223) (4 400 ) 4 177 — — 4 177 Regnskabsårets økonomiske resultat — — — (4 744 ) — (4 744 ) SALDO PR. 31.12.2020 73 041 14 055 58 986 (59 854 ) 2 252 (5) 1 379 Virkningen af den reviderede EU-regnskabsregel 11 (5) 5 — SALDO PR. 1.1.2021 73 041 14 055 58 986 (59 860 ) 2 252 — 1 379 Kapitaludvidelse — bidrag (43) (3 700 ) 3 657 — — 3 657 Regnskabsårets økonomiske resultat — — — (2 974 ) — (2 974 ) SALDO PR. 31.12.2021 72 998 10 355 62 643 (62 834 ) 2 252 — 2 061





BALANCE PR. EUF

(mio. EUR) 31.12.2021 31.12.2020 Bemærkning 8. EUF 9. EUF 10. EUF 11. EUF I alt 8. EUF 9. EUF 10. EUF 11. EUF I alt LANGFRISTEDE AKTIVER Finansielle aktiver 2.1 — — (2) 41 39 — — (2) 35 33 Forfinansiering 2.2 — — 219 452 671 — 3 292 575 870 Trustfondbidrag 2.3 — 31 9 341 382 — 29 9 355 394 Kommercielle tilgodehavender — — — 4 4 — — — 3 3 — 31 226 839 1 096 — 33 299 969 1 300 KORTFRISTEDE AKTIVER Forfinansiering 2.2 — 14 353 1 085 1 453 0 9 341 1 005 1 355 Kommercielle tilgodehavender og ikke-kommercielle inddrivelige beløb 2.4 180 (314) 1 296 (1 127 ) 35 181 (177) 1 723 (1 586 ) 140 Mellemregningskonti 181 (316) 1 279 (1 144 ) — 181 (246) 1 663 (1 598 ) — Kontanter og likvide midler 2.5 — — — 994 994 — — — 728 728 361 (615) 2 928 (192) 2 481 362 (414) 3 726 (1 451 ) 2 223 AKTIVER I ALT 361 (584) 3 154 646 3 577 362 (381) 4 025 (483) 3 523 LANGFRISTET GÆLD Finansielle forpligtelser 2.6 — — — (7) (7) — — — (2) (2) — — — (7) (7) — — — (2) (2) KORTFRISTET GÆLD Gæld 2.7 — (0) (27) (473) (501) — (1) (62) (554) (615) Periodiserede udgifter 2.8 — (6) (110) (892) (1 008 ) — (67) (217) (1 244 ) (1 527 ) — (6) (138) (1 365 ) (1 509 ) — (67) (279) (1 798 ) (2 143 ) PASSIVER I ALT — (6) (138) (1 372 ) (1 516 ) — (67) (279) (1 800 ) (2 145 ) NETTOAKTIVER 361 (591) 3 016 (725) 2 061 362 (448) 3 747 (2 282 ) 1 379 Dagsværdireserver 2.9 — — — — — — — (2) (4) (5) Indkaldte fondsmidler — aktive EUF'er 2.10 12 164 10 492 20 960 19 027 62 643 12 164 10 535 20 960 15 327 58 986 Indkaldte fondsmidler fra afsluttede EUF'er, som er fremført 2.10 627 1 625 — — 2 252 627 1 625 — — 2 252 Overførsel af indkaldte fondsmidler mellem aktive EUF'er 2.10 (2 512 ) 2 018 101 394 — (2 512 ) 2 041 188 283 — Økonomisk resultat fremført fra tidligere regnskabsår (10 098 ) (14 404 ) (19 065 ) (16 293 ) (59 860 ) (10 098 ) (14 440 ) (18 606 ) (11 966 ) (55 111 ) Regnskabsårets økonomiske resultat (1) (6) (260) (2 708 ) (2 974 ) — 36 (457) (4 324 ) (4 744 ) NETTOAKTIVER 180 (274) 1 737 419 2 061 181 (203) 2 084 (683) 1 379





RESULTATOPGØRELSE PR. EUF

(mio. EUR) 2021 2020 Bemærkning 8. EUF 9. EUF 10. EUF 11. EUF I alt 8. EUF 9. EUF 10. EUF 11. EUF I alt INDTÆGTER Indtægter fra ikke-kommercielle transaktioner 3.1 Inddrivelser — — 1 26 27 (1) 5 69 19 92 — — 1 26 27 (1) 5 69 19 92 Indtægter fra kommercielle transaktioner 3.2 Finansielle indtægter — 0 (22) (4) (26) — 5 1 1 6 Andre indtægter — 5 14 55 74 — 5 18 13 37 — 5 (8) 51 48 — 10 19 13 43 Omsætning i alt — 5 (7) 78 75 (1) 15 88 32 135 UDGIFTER Støtteinstrumenter 3.3 — (7) (214) (2 644 ) (2 864 ) — 34 (462) (4 179 ) (4 607 ) Samfinansieringsudgifter 3.4 — — — (19) (19) — — (41) (12) (53) Finansieringsomkostninger 3.5 — 7 (23) (3) (20) 1 (3) (16) (4) (21) Øvrige udgifter 3.6 — (11) (16) (119) (145) — (9) (25) (162) (197) Udgifter i alt — (12) (252) (2 785 ) (3 049 ) 1 21 (545) (4 356 ) (4 878 ) REGNSKABSÅRETS ØKONOMISKE RESULTAT — (8) (259) (2 708 ) (2 974 ) — 36 (457) (4 324 ) (4 744 )

OPGØRELSE OVER BEVÆGELSER I NETTOAKTIVER PR. EUF

(mio. EUR) 8. EUF Fondens midler — aktive EUF'er (A) Ikke-indkaldte midler — aktive EUF'er (B) Indkaldte fondsmidler — aktive EUF'er (C) = (A)-(B) Kumulerede reserver (D) Indkaldte fondsmidler fra afsluttede EUF'er, som er fremført (E) Overførsel af indkaldte fondsmidler mellem aktive EUF'er (F) I alt nettoaktiver (C)+(D)+(E)+(F) SALDO PR. 31.12.2019 12 164 — 12 164 (10 098 ) 627 (2 510 ) 183 Overførsler til/fra 10. EUF — (2) (2) SALDO PR. 31.12.2020 12 164 — 12 164 (10 098 ) 627 (2 512 ) 181 Overførsler til/fra 10. EUF — — — SALDO PR. 31.12.2021 12 164 — 12 164 (10 098 ) 627 (2 512 ) 181





(mio. EUR) 9. EUF Fondens midler — aktive EUF'er (A) Ikke-indkaldte midler — aktive EUF'er (B) Indkaldte fondsmidler — aktive EUF'er (C) = (A)-(B) Kumulerede reserver (D) Indkaldte fondsmidler fra afsluttede EUF'er, som er fremført (E) Overførsel af indkaldte fondsmidler mellem aktive EUF'er (F) I alt nettoaktiver (C)+(D)+(E)+(F) SALDO PR. 31.12.2019 10 773 15 10 758 (14 440 ) 1 625 2 109 53 Overførsler til/fra 10. EUF — — — Overførsler til/fra 10. EUF — (69) (69) Tilbageførsler til medlemsstaterne (223) (223) (223) Regnskabsårets økonomiske resultat — — SALDO PR. 31.12.2020 10 550 15 10 535 (14 440 ) 1 625 2 041 (203) Kapitaludvidelse — bidrag — — — Overførsler til/fra 10. EUF — (23) (23) Tilbageførsler til medlemsstaterne (43) (43) (43) Regnskabsårets økonomiske resultat — (6) — (6) SALDO PR. 31.12.2021 10 507 15 10 492 (14 410 ) 1 625 2 018 (274)





(mio. EUR) 10. EUF Fondens midler — aktive EUF'er (A) Ikke-indkaldte midler — aktive EUF'er (B) Indkaldte fondsmidler — aktive EUF'er (C) = (A)-(B) Kumulerede reserver (D) Indkaldte fondsmidler fra afsluttede EUF'er, som er fremført (E) Dagsværdireserve (G) I alt nettoaktiver (C)+(D)+(E)+(F) SALDO PR. 31.12.2019 20 960 — 20 960 (18 606 ) 265 2 618 Overførsler til/fra 8. og 9. EUF — 71 71 Overførsler til/fra 11. EUF — (147) (147) Regnskabsårets økonomiske resultat — (457) (457) SALDO PR. 31.12.2020 20 960 — 20 960 (19 063 ) 188 (2) 2 084 Virkningen af den reviderede EU-regnskabsregel 11 (2) 2 — SALDO PR. 1.1.2020 20 960 — 20 960 (19 065 ) 188 — 2 084 Overførsler til/fra 8. og 9. EUF — 23 23 Overførsler til/fra 11. EUF — (110) (110) Regnskabsårets økonomiske resultat — (260) (260) SALDO PR. 31.12.2021 20 960 — 20 960 (19 324 ) 101 — 1 737





(mio. EUR) 11. EUF Fondens midler — aktive EUF'er (A) Ikke-indkaldte midler — aktive EUF'er (B) Indkaldte fondsmidler — aktive EUF'er (C) = (A)-(B) Kumulerede reserver (D) Overførsel af indkaldte fondsmidler mellem aktive EUF'er (F) Dagsværdireserve (G) I alt nettoaktiver (C)+(D)+(E)+(F)+(G) SALDO PR. 31.12.2019 29 367 18 440 10 927 (11 966 ) 136 (2) (905) Bevægelser i dagsværdien — (2) (2) Kapitaludvidelse — bidrag (4 400 ) 4 400 147 4 547 Regnskabsårets økonomiske resultat — (4 324 ) — (4 324 ) SALDO PR. 31.12.2020 29 367 14 040 15 327 (16 290 ) 283 (4) (683) Virkningen af den reviderede EU-regnskabsregel 11 (4) 4 — SALDO PR. 1.1.2020 29 367 14 040 15 327 (16 294 ) 283 — (683) Kapitaludvidelse — bidrag (3 700 ) 3 700 110 3 810 Regnskabsårets økonomiske resultat — (2 708 ) — (2 708 ) SALDO PR. 31.12.2021 29 367 10 340 19 027 (19 002 ) 394 — 419

BEMÆRKNINGER TIL EUF'S ÅRSREGNSKAB (5)

1. VÆSENTLIGE REGNSKABSPRINCIPPER

1.1. REGNSKABSPRINCIPPER

Formålet med årsregnskaber er at give en række oplysninger om et organs finansielle stilling, resultater og pengestrømme, som måtte være nyttige for en bred vifte af interessenter.

De overordnede hensyn (eller regnskabsprincipper), der skal følges under udarbejdelsen af årsregnskabet, er fastsat i EU-regnskabsregel 1 »Årsregnskaber« og er de samme som dem, der er beskrevet i IPSAS 1, dvs. principperne om et retvisende billede, periodisering, going concern, ensartethed, væsentlighed, sammendrag af poster, modregning og sammenligningstal, dvs. principperne om et retvisende billede, periodisering, going concern, ensartethed, væsentlighed, sammendrag af poster, modregning og sammenligningstal. De kvalitative karakteristika for årsregnskabet er, at oplysningerne er relevante, pålidelige, forståelige, rettidige, sammenlignelige og verificerbare.

1.2. GRUNDLAG FOR UDARBEJDELSEN

1.2.1. Indberetningsperiode

Regnskabet udarbejdes én gang om året. Regnskabsåret begynder den 1. januar og slutter den 31. december.

1.2.2. Valuta og omregningsgrundlag

Årsregnskabet er opstillet i millioner euro, idet euroen er EU's funktionelle valuta. Valutatransaktioner omregnes til euro ved hjælp af de gældende kurser på transaktionsdagen. Gevinster og tab på udenlandsk valuta fra valutatransaktioner og fra omregning af monetære aktiver og forpligtelser i fremmed valuta til de valutakurser, der er gældende ved årets udgang, indregnes på resultatopgørelsen. Der anvendes særlige omregningsmetoder for materielle anlægsaktiver og immaterielle aktiver, nemlig værdiansættelse omregnet til den eurokurs, der var gældende på købsdagen.

Årsopgørelser over monetære aktiver og passiver i udenlandske valutaer omregnes til euro på grundlag af Den Europæiske Centralbanks (ECB) valutakurser gældende den 31. december.

Euroens vekselkurser

Valuta 31.12.2021 31.12.2020 Valuta 31.12.2021 31.12.2020 BGN 1,9558 1,9558 PLN 4,5969 4,5597 CZK 26,8580 26,2420 RON 4,9490 4,8683 DKK 7,4364 7,4409 SEK 10,2503 10,0343 GBP 0,84028 0,8990 CHF 1,0331 1,0802 HRK 7,5156 7,5519 JPY 130,3800 126,4900 HUF 369,1900 363,8900 USD 1,1326 1,2271

1.2.3. Anvendelse af overslag

I henhold til IPSAS og almindeligt accepterede regnskabsprincipper omfatter regnskabet nødvendigvis beløb, der er baseret på overslag og forvaltningens antagelser på baggrund af de mest pålidelige tilgængelige oplysninger. Vigtige overslag omfatter, men er ikke begrænset til: forpligtelser vedrørende personaleydelser, finansielle risici forbundet med tilgodehavender og de beløb, der er anført i bemærkningerne vedrørende de finansielle instrumenter, hensættelse til værdiforringelse af finansielle aktiver til amortiseret kostpris og for finansielle garantikontraktlige forpligtelser, periodiserede indtægter og omkostninger, hensættelser, påløbne indtægter og udgifter, hensættelser, værdiforringelsesgraden af immaterielle aktiver og materielle anlægsaktiver, nettorealisationsværdien af lagerbeholdninger, eventualaktiver og -forpligtelser. De endelige resultater kan afvige fra disse skøn.

Udøvelsen af rimelige skøn er afgørende for udarbejdelsen af årsregnskaber og påvirker ikke disses pålidelighed. Det kan være nødvendigt at ændre tidligere foretagne skøn på grund af ændringer af de forhold, der lå til grund for skønnet, eller på grundlag af nye fremkomne oplysninger eller større erfaring. I kraft af deres natur vedrører ændringer af skøn ikke tidligere regnskabsår og anses ikke for korrektion af fejl. Virkningen af en ændring af regnskabsmæssige skøn indføres og afspejles i resultatet i den periode, hvor man får kendskab til den.

1.2.4. Anvendelsen af nye og reviderede EU-regnskabsregler

Revideret EU-regnskabsregel med virkning for regnskabsår, der begynder 1. januar 2021 eller derefter

I 2020 vedtog regnskabsføreren den reviderede EU-regnskabsregel 11 »Finansielle instrumenter«, som skal have virkning fra den 1. januar 2021. Den reviderede EU-regnskabsregel 11 er baseret på de nye IPSAS 41 »Finansielle instrumenter«, de ændrede IPSAS 28 »Finansielle instrumenter: Præsentation« og de ændrede IPSAS 30 »Finansielle instrumenter: Oplysninger«, som blev udsendt i august 2018. Den fastsætter principperne for regnskabsaflæggelse for finansielle aktiver og finansielle forpligtelser. I overensstemmelse med overgangsbestemmelserne i den reviderede EU-regnskabsregel 11 skal enheden regnskabsmæssigt behandle eventuelle ændringer i forhold til den første anvendelse den 1. januar 2021. Den reviderede EU-regnskabsregel 11 kræver ikke justering af tidligere perioder. Som følge heraf er de finansielle aktiver, finansielle forpligtelser, kommercielle tilgodehavender og renteindtægter/-omkostninger pr. 31. december 2020, som præsenteres i disse regnskaber, blevet regnskabsmæssigt behandlet i overensstemmelse med regnskabsprincipperne som anført i enhedens årsregnskab for 2020.

Ændringer i forhold til anvendelsen af den reviderede EU-regnskabsregel 11

Nye klassifikations- og målingsprincipper for finansielle aktiver

Den reviderede EU-regnskabsregel 11 indfører en principbaseret tilgang til klassificering af finansielle aktiver og kræver anvendelse af to kriterier: den model, som en enhed anvender til at forvalte sine finansielle aktiver, og de kontraktlige likviditetskarakteristika for disse aktiver. Afhængig af disse kriterier klassificeres finansielle aktiver i følgende kategorier: »finansielle aktiver til amortiseret kostpris«, »finansielle aktiver til dagsværdi gennem nettoaktiver/egenkapital« eller »finansielle aktiver til dagsværdi reguleret gennem resultatopgørelsen«.

Anvendelsen af de nye kriterier førte til, at alle egenkapitalinvesteringer og gældsinstrumenter blev omklassificeret fra »finansielle aktiver, der besiddes med handel for øje« til finansielle aktiver til dagsværdi reguleret gennem resultatopgørelse. Den tilknyttede dagsværdireserve blev — inden for nettoaktiver — omklassificeret til akkumuleret overskud eller underskud.

Ny værdiforringelsesmodel

Mens den tidligere værdiforringelsesmodel var baseret på afholdte tab, har den reviderede EU-regnskabsregel 11 indført en fremadrettet værdiforringelsesmodel baseret på forventede kredittab i det finansielle aktivs levetid. Det forventede kredittab tager højde for mulige misligholdelsesbegivenheder og udviklingen i de finansielle aktivers kreditkvalitet. Den nye værdiforringelsesmodel finder anvendelse på alle finansielle aktiver målt til amortiseret kostpris eller til dagsværdi gennem nettoaktiver/egenkapital samt på lånetilsagn og finansielle garantikontrakter.

Finansielle garantier

Den reviderede EU-regnskabsregel 11 kræver anvendelse af regnskabskravene for finansiel garanti på alle finansielle garantikontrakter. Målingen af den finansielle garantiforpligtelse afhænger af dagsværdien af garantien ved første indregning og udviklingen i de forventede kredittab fra porteføljen af garanteret gæld.

1.3. BALANCEN

1.3.1. Finansielle aktiver

Klassifikation ved første indregning

Klassifikationen af de finansielle instrumenter bestemmes ved første indregning. På grundlag af forvaltningsmodellen og aktivets kontraktlige likviditetskarakteristika kan de finansielle aktiver klassificeres i tre kategorier: »finansielle aktiver til amortiseret kostpris«, »finansielle aktiver til dagsværdi gennem nettoaktiver/egenkapital« eller »finansielle aktiver til dagsværdi reguleret gennem resultatopgørelsen«.

i) Finansielle aktiver til amortiseret kostpris

Finansielle aktiver til amortiseret kostpris er ikke-afledte finansielle aktiver, der opfylder to betingelser: 1) Enheden besidder dem for at modtage de kontraktlige pengestrømme. 2) På bestemte dage er der kontraktlige pengestrømme, som udelukkende er betaling af hovedstol og renter på den udestående hovedstol.

Denne kategori omfatter:

— kontanter og likvide midler

— lån (herunder tidsindskud med en oprindelig løbetid på over tre måneder)

— kommercielle tilgodehavender.

Finansielle aktiver til amortiseret kostpris indgår i kortfristede aktiver, bortset fra aktiver med en løbetid på over 12 måneder fra rapporteringsdatoen.

ii) Finansielle aktiver til dagsværdi gennem nettoaktiver/egenkapital

Disse ikke-afledte finansielle aktiver har kontraktlige pengestrømme, som kun repræsenterer hovedstol og renter på den udestående hovedstol. Desuden består forvaltningsmodellen i at besidde de finansielle aktiver både med henblik på at modtage kontraktlige pengestrømme og sælge de finansielle aktiver.

Aktiver i denne kategori klassificeres som kortfristede aktiver, hvis det kan forventes, at de realiseres inden 12 måneder fra rapporteringsdatoen.

Enheden besidder ikke sådanne aktiver pr. 31. december 2021.

iii) Finansielle aktiver til dagsværdi reguleret gennem resultatopgørelsen

Enheden klassificerer derivater og egenkapitalinvesteringer som finansielle aktiver til dagsværdi reguleret gennem resultatopgørelsen, fordi de kontraktlige pengestrømme ikke kun repræsenterer hovedstol og renter på hovedstolen.

Desuden klassificerer enheden de gældsværdipapirer, den besidder, som finansielle aktiver til dagsværdi reguleret gennem resultatopgørelsen, fordi porteføljerne af gældsværdipapirer forvaltes og vurderes på grundlag af porteføljens dagsværdi.

Aktiver i denne kategori klassificeres som kortfristede aktiver, hvis det kan forventes, at de realiseres inden 12 måneder fra rapporteringsdatoen.

Første indregning og måling

Køb af finansielle aktiver til dagsværdi gennem resultatet indregnes på deres handelsdato — den dato, hvor enheden forpligter sig til at købe aktivet. Likvide midler og lån indregnes, når kontanter indsættes i en finansiel institution, eller låntagerne får et kontant forskud.

Finansielle aktiver måles første gang til dagsværdi. Alle finansielle aktiver, der ikke reguleres til dagsværdi gennem resultatopgørelsen, indregnes første gang til dagsværdi plus transaktionsomkostninger. For finansielle aktiver, der reguleres til dagsværdi gennem resultatopgørelsen, udgiftsføres transaktionsomkostningerne under udgifter på resultatopgørelsen.

Dagsværdien af et finansielt aktiv ved første indregning er normalt transaktionsprisen, medmindre transaktionen ikke er i overensstemmelse med armslængdeprincippet, dvs. uden vederlag eller til nominelt vederlag til samfundsmæssige formål. I dette tilfælde er forskellen mellem dagsværdien af det finansielle instrument og transaktionsprisen et ikke-udvekslet element, som indregnes som en omkostning i resultatopgørelsen. I dette tilfælde udledes dagsværdien af et finansielt aktiv af aktuelle markedstransaktioner for et direkte ækvivalent instrument. Hvis der ikke er noget aktivt marked for instrumentet, udledes dagsværdien af en værdiansættelsesmetode, der anvender tilgængelige data fra observerbare markeder.

Efterfølgende måling

Finansielle aktiver til amortiseret kostpris måles efterfølgende til amortiseret kostpris ved hjælp af den effektive rentes metode.

Finansielle aktiver til dagsværdi reguleret gennem resultatopgørelsen måles efterfølgende til dagsværdi. Gevinster og tab fra ændringer i dagsværdien (herunder dem, der hidrører fra valutaomregning og eventuelle påløbne renter) medtages i resultatopgørelsen i det regnskabsår, hvor de opstår.

Dagsværdi ved efterfølgende måling

Dagsværdien af noterede investeringer på aktive markeder baseres på gældende budpriser. Hvis markedet for et finansielt aktiv ikke er aktivt (og i tilfælde af unoterede værdipapirer og over-the-counter-derivater), anslår EU dagsværdien ved hjælp af værdiansættelsesteknikker, f.eks. nylige armslængdetransaktioner, henvisninger til andre i hovedtræk identiske instrumenter, tilbagediskonteret pengestrømsanalyse, modeller for prisfastsættelse af optioner og andre værdiansættelsesteknikker, som i almindelighed benyttes af markedsdeltagerne.

Investeringer i risikokapitalfonde, som ikke er noteret til markedspris på et aktivt marked, værdiansættes derfor til den identificerbare nettoaktivværdi, der anses for at svare til deres dagsværdi.

Nedskrivning af finansielle aktiver

EU indregner og måler et tab ved værdiforringelse af forventede kredittab på finansielle aktiver, der måles til amortiseret kostpris og til dagsværdi gennem nettoaktiver/egenkapital.

Det forventede kredittab er nutidsværdien af forskellen mellem de kontraktlige pengestrømme og de pengestrømme, som EU forventer at modtage. Det forventede kredittab omfatter rimelige og dokumenterede oplysninger, som er tilgængelige uden unødige omkostninger eller bestræbelser på rapporteringsdatoen.

For aktiver til amortiseret kostpris reduceres aktivets regnskabsmæssige værdi med den beløbsmæssige størrelse af tabet ved værdiforringelse, som er indregnet i resultatopgørelsen. Hvis den beløbsmæssige størrelse af tabet ved værdiforringelse falder i et efterfølgende regnskabsår, tilbageføres det tidligere indregnede tab ved værdiforringelse via resultatopgørelsen.

a) Udestående fordringer

Enheden måler tabet ved værdiforringelse til den beløbsmæssige størrelse af det forventede kredittab i løbetiden ved hjælp af praktiske foranstaltninger (f.eks. hensættelsesmatrix).

b) Kontanter og likvide midler

Enheden har kontanter og likvide midler på anfordringskonti og tidsindskud på op til 3 måneder. Kontantbeholdningen opbevares i banker med meget høje kreditvurderinger, og sandsynligheden for misligholdelse er derfor meget lav. I betragtning af den korte løbetid og den lave sandsynlighed for misligholdelse er de forventede kredittab på kontanter og likvide midler ubetydelige. Som følge heraf indregnes der ikke hensættelser til værdiforringelse for likvide midler.

c) Udlån

Det forventede kredittab måles med en model i tre faser, som tager højde for sandsynlighedsvægtede misligholdelsesbegivenheder i det finansielle aktivs løbetid og udviklingen i kreditrisikoen siden det finansielle aktivs indgåelse. For lån er indgåelse datoen for det uigenkaldelige lånetilsagn.

Hvis der ikke er nogen væsentlig stigning i kreditrisikoen siden indgåelsen (»fase 1«), er værdiforringelsestabet det forventede kredittab fra mulige misligholdelsesbegivenheder i de næste 12 måneder fra indberetningsdatoen (»det forventede kredittab over 12 måneder«). Hvis der er en væsentlig stigning i kreditrisikoen siden indgåelsen (»fase 2«), eller hvis der er objektive beviser for en kreditforringelse (»fase 3«), svarer værdiforringelsestabet til det forventede kredittab fra mulige misligholdelsesbegivenheder i hele det finansielle aktivs levetid (»det livslange forventede kredittab«).

Ophør af indregning

Finansielle instrumenter ophører med at blive indregnet i regnskabet, når rettighederne til at modtage pengestrømme fra investeringerne er ophørt eller overført, eller enheden har overdraget alle væsentlige risici og fordele ved ejendomsretten til en anden part. Salg af finansielle aktiver til dagsværdi gennem resultatet indregnes på deres handelsdato.

1.3.2. Forfinansiering

Forfinansiering er en betaling, hvis formål er at yde modtageren et forskud i form af et kontant beløb. Det kan opdeles i et antal betalinger over en periode, som er fastlagt i den pågældende kontrakt, afgørelse, aftale eller basisretsakt. Kontantbeløbet eller forskuddet anvendes til det formål, det er ydet til, inden for den i aftalen fastlagte periode, eller det tilbagebetales. Hvis modtageren ikke afholder udgifter, som er støtteberettigede, skal forskuddet betales tilbage til enheden. Da enheden har kontrol over forfinansieringen og har ret til godtgørelse for den ikkestøtteberettigede del, indregnes beløbet således som et aktiv.

Forfinansiering indregnes på balancen ved overførslen af kontanter til modtageren. Den måles til det betalte vederlag. Forfinansiering måles i efterfølgende perioder til det oprindeligt indregnede beløb på balancen med fradrag af støtteberettigede omkostninger (herunder eventuelt skønnede beløb) afholdt i perioden.

1.3.3. Tilgodehavender og inddrivelige beløb

EU's regnskabsregler foreskriver, at kommercielle og ikkekommercielle transaktioner præsenteres hver for sig. For at sondre mellem de to kategorier defineres »tilgodehavender« som hidrørende fra kommercielle transaktioner og »inddrivelige beløb« som hidrørende fra ikkekommercielle transaktioner (når EU modtager værdi fra en anden enhed uden direkte at give omtrent den samme værdi tilbage, f.eks. inddrivelige beløb fra medlemsstaterne vedrørende egne indtægter).

Tilgodehavender fra kommercielle transaktioner opfylder definitionen på finansielle instrumenter. Enheden klassificerede dem som finansielle aktiver til amortiseret kostpris og målte dem i overensstemmelse hermed.

Inddrivelige beløb fra ikkekommercielle transaktioner bogføres til dagsværdien på overtagelsestidspunktet med fradrag af nedskrivninger for værdiforringelse. En nedskrivning for værdiforringelse foretages, når der er objektive beviser for, at enheden ikke vil modtage alle forfaldne beløb i henhold til de oprindelige betingelser for tilgodehavendet. Nedskrivningsbeløbet svarer til differencen mellem aktivets regnskabsmæssige værdi og det inddrivelige beløb. Nedskrivningsbeløbet medtages i resultatopgørelsen.

1.3.4. Kontanter og likvide midler

Kontanter og likvide midler er finansielle aktiver til amortiseret kostpris og omfatter kontantbeholdning, anfordringsindskud i banker eller bankindskud, der kan hæves med kort varsel, og andre kortfristede letomsættelige investeringer med en oprindelig løbetid på tre måneder eller kortere.

1.3.5. Gæld

Gældsforpligtelser omfatter både beløb, der vedrører kommercielle transaktioner, såsom køb af varer og tjenesteydelser, og ikkekommercielle transaktioner, der vedrører f.eks. krav om godtgørelse af udgifter fra støttemodtagere, tilskud eller anden EU-finansiering eller modtaget forfinansiering (se bemærkning 1.4.1).

Hvis der er tale om tilskud eller anden finansiering, opføres kravene om godtgørelse med det krævede beløb på det tidspunkt, hvor kravet om godtgørelse modtages. Når de støtteberettigede omkostninger er verificeret og godkendt, værdiansættes gælden til det godkendte og støtteberettigede beløb.

Forpligtelser i forbindelse med køb af varer og tjenesteydelser indregnes ved modtagelse af fakturaen på det oprindelige beløb. De tilsvarende udgifter opføres i regnskaberne, når varerne eller ydelserne er leveret og godkendt af enheden.

1.3.6. Finansielle forpligtelser

Finansielle forpligtelser klassificeres som finansielle forpligtelser indregnet til amortiseret kostpris, finansielle forpligtelser til dagsværdi reguleret gennem resultatet eller som finansielle garantikontraktlige forpligtelser.

Finansielle forpligtelser til amortiseret kostpris indregnes første gang til dagsværdi, herunder afholdte transaktionsomkostninger, og indregnes efterfølgende til amortiseret kostpris ved anvendelse af den effektive rentes metode. De ophører kun med at indgå i opgørelsen af finansiel stilling, hvis og kun hvis forpligtelsen opfyldes, frafaldes, annulleres eller udløber.

Finansielle forpligtelser målt til dagsværdi gennem resultatopgørelsen omfatter afledte instrumenter, hvis dagsværdien er negativ. Hvis garantikontrakten kræver, at enheden foretager betalinger som følge af ændringer i priser på finansielle instrumenter eller valutakurser, er garantikontrakten et derivat. De behandles regnskabsmæssigt på samme måde som finansielle aktiver reguleret til dagsværdi gennem resultatopgørelsen.

Enheden indregner en finansiel garantikontraktforpligtelse, når den indgår en kontrakt, der kræver, at der foretages bestemte betalinger for at godtgøre garantiindehaveren et tab, som denne pådrager sig, fordi en bestemt debitor ikke foretager rettidig betaling i overensstemmelse med de oprindelige eller ændrede vilkår for et gældsinstrument. Finansielle garantikontraktforpligtelser indregnes første gang til dagsværdi.

Den efterfølgende måling afhænger af udviklingen i kreditrisikoeksponeringen fra den finansielle garanti. Hvis der ikke er nogen væsentlig stigning i kreditrisikoen (»trin 1«), måles de finansielle garantiforpligtelser til det højeste af de forventede kredittab over 12 måneder og det oprindeligt indregnede beløb med fradrag af eventuelle kumulative afskrivninger. Hvis der er en væsentlig stigning i kreditrisikoen (»trin 2«), måles de finansielle garantiforpligtelser til det højeste af de forventede kredittab i løbetiden og det oprindeligt indregnede beløb med fradrag af eventuelle kumulative afskrivninger.

Finansielle forpligtelser klassificeres som langfristede forpligtelser, undtagen hvis de udløber inden for 12 måneder fra balancedagen. Finansielle garantikontrakter klassificeres som kortfristede forpligtelser, medmindre enheden har en ubetinget ret til at udskyde indfrielsen af forpligtelsen i mindst 12 måneder efter rapporteringsdatoen.

1.3.7. Periodeafgrænsningsposter

Transaktioner og begivenheder indregnes i regnskaberne i den periode, de vedrører. Hvis der ikke ved årets udgang er udstedt en faktura, og enheden har leveret ydelserne eller varerne, eller hvis der findes en kontraktlig aftale (f.eks. med henvisning til en kontrakt), skal en periodiseret indtægt indregnes i årsregnskabet. Hvis der ved årets udgang derimod er udstedt en regning, men ydelserne eller varerne endnu ikke er leveret, vil indtægten blive udskudt og opført i den efterfølgende regnskabsperiode.

Udgifter bogføres også i den periode, de vedrører. Ved udgangen af regnskabsperioden fastsættes de skyldige udgifter ved hjælp af et skøn over periodens overførselsforpligtelser. Beregningen af de påløbne udgifter sker i overensstemmelse med detaljerede operationelle og praktiske retningslinjer fra regnskabsføreren. Disse skal sikre, at årsregnskabet giver et retvisende billede af de økonomiske og andre fænomener, som det giver en fremstilling af. Hvis der på forhånd er foretaget betalinger i form af forskud for tjenesteydelser eller varer, der ikke endnu ikke er modtaget, vil udgifterne analogt hermed blive periodiseret og bogført i den efterfølgende regnskabsperiode.

1.4. RESULTATOPGØRELSE

1.4.1. Indtægter

Indtægter omfatter tilførsel fra økonomiske fordele eller muligheder for tjenesteydelser, der er eller kan tilfalde enheden, som repræsenterer en stigning i nettoaktiverne, dog ikke stigninger, der skyldes bidrag fra ejere.

Afhængig af karakteren af de underliggende transaktioner på resultatopgørelsen skelnes der mellem:

Indtægter fra ikke-kommercielle transaktioner

Indtægter fra ikkekommercielle transaktioner omfatter skatter og overførsler i situationer, hvor overdrageren overfører midler til modtageren, mens modtageren ikke overfører omtrentlig den samme værdi i direkte udveksling. Overførsler er tilførsel af fremtidige økonomiske fordele eller tjenesteydelser fra andre ikke-kommercielle transaktioner end skatter. For EU-enhedernes vedkommende omfatter overførsler hovedsagelig midler modtaget fra Kommissionen (f.eks. udligningsstøtte til traditionelle agenturer og driftstilskud for delegationsaftalerne).

Enheden indregner et aktiv for så vidt angår overførsler, når enheden har kontrol over ressourcerne som følge af en tidligere begivenhed (overførslen), forventer at modtage en fremtidig økonomisk gevinst eller mulighed for tjenesteydelser fra de pågældende ressourcer, og når der kan fastsættes en pålidelig dagsværdi. Tilførsel af ressourcer fra ikke-kommercielle transaktioner indregnet som et aktiv (dvs. kontanter) indregnes også som en indtægt, medmindre enheden er pålagt en forpligtelse i forbindelse med overførslen (en betingelse), som skal opfyldes, før indtægten kan bogføres. Indtægten udskydes, indtil betingelsen er opfyldt, og indregnes i mellemtiden som en gældsforpligtelse.

Indtægter fra kommercielle transaktioner

Indtægter fra salg af varer og tjenesteydelser indregnes, når alle væsentlige risici og fordele ved ejendomsretten til varerne er overgået til køber. Indtægter fra transaktioner i forbindelse med tjenesteydelser indregnes på rapporteringsdatoen, i henhold til hvor stor en del af transaktionen, der er fuldført.

a) Renteindtægter og -udgifter

Renteindtægter og -udgifter fra finansielle aktiver og finansielle forpligtelser til amortiseret kostpris indregnes i resultatopgørelsen ved anvendelse af den effektive rentemetode. Det er en metode til at beregne den amortiserede anskaffelsesværdi for et finansielt aktiv eller en finansiel forpligtelse og til fordeling af renteindtægter eller renteudgifter i den relevante periode.

b) Indtægter fra udbytter

Indtægter fra udbytter og anden udlodning indregnes, når retten til at modtage betaling er fastslået.

c) Indtægter og udgifter fra finansielle aktiver til dagsværdi reguleret gennem resultatet

Dette henviser til gevinster (indtægter) og tab (udgifter) på dagsværdien af disse finansielle aktiver, herunder gevinster (indtægter) og tab (udgifter) på dagsværdien som følge af valutaomregning. For rentebærende finansielle aktiver omfatter dette også renter.

d) Indtægter fra finansielle garantikontrakter

Indtægterne fra finansielle garantikontrakter (garantipræmie) indregnes over det tidsrum, som enheden er rede til at kompensere indehaveren af den finansielle garantikontrakt for det kredittab, denne måtte lide.

1.4.2. Udgifter

Udgifter er fald i økonomiske fordele eller servicepotentiale i løbet af rapporteringsperioden i form af afgang eller forbrug af aktiver eller indgåelse af forpligtelser, som medfører fald i nettoaktiverne. De omfatter såvel udgifter fra kommercielle transaktioner som udgifter fra ikke-kommercielle transaktioner.

Udgifter fra kommercielle transaktioner, der hidrører fra køb af varer og tjenesteydelser, indregnes, når ydelserne er leveret til og accepteret af enheden. De værdiansættes til det oprindelige fakturabeløb. På balancedagen indregnes udgifter vedrørende den ydelse, der er leveret i perioden, men for hvilken der endnu ikke er modtaget eller accepteret en regning, desuden i resultatopgørelsen.

Udgifter fra ikke-kommercielle transaktioner vedrører overførsler til modtagere og kan opdeles i tre typer: fordringer, overførsler i henhold til aftaler samt støtte, bidrag og donationer ydet inden for rammerne af de skønsmæssige beføjelser. Overførslerne posteres som udgifter i den periode, hvor den udløsende begivenhed fandt sted, forudsat at overførslen er lovlig ifølge bestemmelserne, eller der er indgået en aftale, som tillader overførslen, forudsat at støttemodtageren opfylder berettigelseskriterierne, og der kan foretages et rimeligt skøn over beløbets størrelse.

Når en betalingsanmodning eller et godtgørelseskrav modtages og opfylder kriterierne for postering, opføres det som en udgift på det støtteberettigede beløb. Ved regnskabsårets udgang skønnes og indregnes støtteberettigede udgifter, der allerede er skyldige, men som endnu ikke er anmeldt, som påløbne udgifter i regnskabet.

1.5. EVENTUALAKTIVER OG -FORPLIGTELSER

1.5.1. Eventualaktiver

Et eventualaktiv er et muligt aktiv, der hidrører fra tidligere begivenheder, og hvis eksistens kun kan bekræftes ved, at en eller flere usikre fremtidige begivenheder, som enheden ikke er alene om at kontrollere, indtræffer. Et eventualaktiv opstår, når der er sandsynlighed for økonomiske fordele eller mulighed for tjenesteydelser.

1.5.2. Eventualforpligtelser

En eventualforpligtelse er enten en mulig forpligtelse, hvis eksistens kun kan bekræftes ved, at en eller flere usikre fremtidige begivenheder, som enheden ikke er alene om at kontrollere, indtræffer, eller en nutidig forpligtelse, hvor opfyldelsen af forpligtelsen sandsynligvis ikke nødvendiggør afgang af ressourcer i form af økonomiske fordele eller servicepotentiale.

En eventualforpligtelse opstår også i de sjældne tilfælde, hvor en aktuel forpligtelse eksisterer, men ikke kan fastsættes med tilstrækkelig pålidelighed.

Eventualforpligtelser bogføres ikke. De vurderes hver balancedag for at vurdere sandsynligheden for afgang af ressourcer i form af økonomiske fordele eller servicepotentiale.

1.6. FONDSMIDLER

EUF-medlemsstaterne indbetaler bidrag til fonden for gennemførelsen af EUF-programmer i overensstemmelse med den interne aftale for hver enkelt EUF. Ifølge det gældende retsgrundlag vedtages kapitalindkaldelserne, dvs. anmodningerne om finansiering for et givent år N, i en afgørelse fra Rådet i år N-1, hvor de midler, der skal modtages, klart henføres til nærmere angivne fremtidige perioder.

Bidragene opfylder kriterierne for bidrag fra ejere (EU-regnskabsregel 1) og behandles derfor som fondsmidler i EUF's årsregnskab. Fondsmidlerne udgør de samlede bidrag, der skal modtages fra EUF-medlemsstaterne. Eftersom de ikkeindkaldte fondsmidler åbent trækkes fra de samlede fondsmidler (se Bevægelser i nettoaktiver), er det kun indkaldte fondsmidler, der indregnes i balancen.

Da de aftalte bidrag henføres til nærmere angivne rapporteringsperioder, og EUF's retlige krav mod EUF-medlemsstaterne først opstår i disse perioder, opføres eventuelle beløb, der modtages som forskud, som udskudte kapitalbidrag under forpligtelser og ikke som indkaldte midler.

1.7. SAMFINANSIERING

De modtagne samfinansieringsbidrag opføres som gæld til medlemsstaterne, tredjelande og andre, eftersom de opfylder kriterierne for betingede indtægter fra andre transaktioner end ikkekommercielle transaktioner. EUF skal anvende bidragene til at levere tjenesteydelser til tredjeparter eller returnere aktiverne (de modtagne bidrag). Den udestående gæld i forbindelse med samfinansieringsaftaler udgør de modtagne samfinansieringsbidrag minus udgifterne i forbindelse med projektet. Virkningen for nettoaktiverne er nul.

Udgifter i forbindelse med samfinansieringsprojekter indregnes i takt med, at de afholdes. Det hertil svarende bidragsbeløb indregnes som driftsindtægter, og virkningen for regnskabsårets økonomiske resultat er nul.

2. BEMÆRKNINGER TIL BALANCEN

AKTIVER

2.1. FINANSIELLE AKTIVER

Et finansielt aktiv er ethvert aktiv, der består af:

a) kontanter

b) en anden enheds egenkapitalinstrumenter

c) en kontraktlig ret til at: modtage likvide beholdninger eller andre finansielle aktiver fra en anden enhed, udveksle finansielle aktiver eller finansielle forpligtelser med en anden enhed på potentielt gunstige betingelser for enheden eller

d) en kontrakt, som skal eller kan afregnes i enhedens egne egenkapitalinstrumenter.

Finansielle aktiver inddeles i følgende kategorier: »finansielle aktiver målt til dagsværdi via resultatet«, »lån og tilgodehavender«, »hold-til-udløb-investeringer« og »finansielle aktiver, der besiddes med handel for øje«. Klassifikationen af de finansielle instrumenter bestemmes ved den første indregning og revurderes pr. hver balancedag.

EUF's finansielle aktiver omfatter finansielle aktiver målt til dagsværdi gennem resultatopgørelsen og lån, og er som følger:

(mio. EUR) 31.12.2021 31.12.2020 Finansielle aktiver til dagsværdi reguleret gennem resultatopgørelsen 38 — Finansielle aktiver, der besiddes med handel for øje — 32 Udlån 1 1 I alt 39 33

De 38 mio. EUR i finansielle aktiver til dagsværdi reguleret gennem resultatopgørelsen vedrører egenkapitalinvesteringer på to hovedområder: Vedvarende bæredygtig energi via Climate Investor One, ElectriFI og GEEREF og fremme af inklusiv finansiering af små og mellemstore virksomheder i landdistrikterne via ABC FUND.

1 mio. EUR vedrører udelukkende et lån til ElectriFI, som er en investeringsfacilitet, der finansierer projekter i den tidlige fase og små projekter med fokus på adgang til elektricitet og produktion fra bæredygtige energikilder på nye markeder. Det har et globalt anvendelsesområde med særligt fokus på Afrika syd for Sahara.

2.2. FORFINANSIERING

I mange kontrakter er der bestemmelser om, at der betales forskud, inden arbejdet påbegyndes eller varer eller tjenesteydelser leveres. Undertiden finder betalingerne ifølge kontrakternes betalingsplaner sted på grundlag af statusrapporter. Forfinansieringen udbetales normalt i valutaen i det land eller område, hvor projektet gennemføres.

Fristerne for anvendelse af forfinansiering er bestemmende for, om den opføres som kortfristet eller langfristet forfinansiering. Betingelserne for forfinansieringens anvendelse er fastsat i projektaftalen. Ved enhver anvendelse inden for 12 måneder efter rapporteringsdatoen opføres beløbet som forfinansiering. Da mange EUF-projekter er langsigtede, er det nødvendigt, at de tilhørende forskud er til rådighed i mere end ét år. Nogle forfinansieringsbeløb opføres derfor som langfristede aktiver.

(mio. EUR) Bemærkning 8. EUF 9. EUF 10. EUF 11. EUF 31.12.2021 31.12.2020 Langfristet forfinansiering 2.2.1 — — 219 452 671 870 Kortfristet forfinansiering 2.2.2 — 14 353 1 085 1 453 1 355 I alt — 14 572 1 537 2 123 2 225

2021 var det første år efter udløbsklausulen for 11. EUF. Det betød, at der pr. 1. januar 2021 ikke kunne indgås yderligere globale forpligtelser. Desuden gjorde den langvarige covid-krise gennemførelsen stadig vanskeligere for flere delegationer, navnlig i Madagaskar, Tchad og Gambia. Dette førte sammen med politiske kriser i andre områder såsom Etiopien, Guinea, Conakry og Mali til et fald i undertegnelsen af individuelle forpligtelser og dermed til et fald i forfinansieringen under 11. EUF fra 1 583 mio. EUR i 2020 til 1 537 mio. EUR i 2021.

Faldet i forfinansieringen under 10. EUF fra 633 mio. EUR i 2020 til 572 mio. EUR i 2021 er en konsekvens af EUF's normale livscyklus. Som følge af udfasningen af 10. EUF blev mange kontrakter afsluttet og lukket. Derfor faldt forfinansieringsbetalingerne til modtagerne, mens frigørelsen af forfinansieringen steg.

I 2020 omfattede den løbende forfinansiering et beløb på 3 mio. EUR, som nu er klassificeret som tilgodehavender i forbindelse med handel med finansielle instrumenter.

2.2.1. Langfristet forfinansiering efter forvaltningsmetode

(mio. EUR) 31.12.2021 31.12.2020 Direkte forvaltning Gennemført af: Kommissionen 72 139 EU-forvaltningsorganer 8 8 EU-delegationer 15 25 95 171 Indirekte forvaltning Gennemført af: EIB og EIF 230 266 Internationale organisationer 278 343 Privatretlige enheder, der har fået overdraget offentlige tjenesteydelsesopgaver 12 28 Offentligretlige organer 40 49 Tredjelande 14 11 EU-organer og offentlig-private partnerskaber 1 1 575 698 I alt 671 870

2.2.2. Kortfristet forfinansiering

(mio. EUR) 8. EUF 9. EUF 10. EUF 11. EUF 31.12.2021 31.12.2020 Forfinansiering (brutto) — 24 970 4 717 5 711 5 097 Afregnet ved cut-off-procedure — (10) (617) (3 632 ) (4 258 ) (3 742 ) I alt — 14 353 1 085 1 453 1 355

2.2.3. Kortfristet forfinansiering efter forvaltningsmetode

(mio. EUR) 31.12.2021 31.12.2020 Direkte forvaltning Gennemført af: Kommissionen 61 (40) EU-forvaltningsorganer 11 14 EU-delegationer 159 206 231 180 Indirekte forvaltning Gennemført af: EIB og EIF 160 224 Internationale organisationer 642 572 Privatretlige enheder, der har fået overdraget offentlige tjenesteydelsesopgaver 109 73 Offentligretlige organer 119 146 Tredjelande 190 155 EU-organer og offentlig-private partnerskaber 1 4 1 221 1 175 I alt 1 453 1 355

2.2.4. Modtagne garantier vedrørende forfinansiering

Der tilbageholdes et garantibeløb til sikring af forfinansieringen, som frigøres, når den sidste betalingsanmodning til projektet er betalt.

(mio. EUR) 31.12.2021 31.12.2020 Garantier i forbindelse med forfinansiering 44 49

Hovedparten af forfinansieringen udbetales i forbindelse med ordninger under indirekte forvaltning. I sådanne tilfælde er det ikke EUF, men den ordregivende myndighed, der står som begunstiget på garantien. Selv om EUF ikke er modtageren, udgør disse garantier en sikring af dens aktiver. I 2021 beløb disse garantier sig til 764 mio. EUR.

2.3. TRUSTFONDBIDRAG

Denne post omfatter de beløb, der er indbetalt som bidrag til EU's trustfond for Afrika og EU's Bêkoutrustfond. Der er tale om nettobidrag før omkostninger afholdt af trustfondene, som kan henføres til trustfondene.

Trustfondbidragene anvendes af EUF i henhold til reglerne om direkte forvaltning.

(mio. EUR) Nettobidrag pr. 31.12.2020 Bidrag betalt i 2021 Fordeling af trustfondenes nettoudgifter i 2021 Nettobidrag pr. 31.12.2021 Afrika 385 627 (631) 381 Bêkou 9 7 (15) 1 I alt 394 634 (646) 382

Faldet i bidragene fra 800 mio. EUR i 2020 til 634 mio. EUR i 2021 skyldes faldet i udgifterne til trustfonde som følge af den igangværende covid-19-pandemi og forværringen af sikkerhedssituationen i flere regioner, som vanskeliggjorde trustfondenes aktiviteter i 2021.

2.4. IKKE-KOMMERCIELLE INDDRIVELIGE BELØB OG KOMMERCIELLE TILGODEHAVENDER

Kommercielle transaktioner er transaktioner, hvor enheden modtager aktiver eller tjenesteydelser eller får forpligtelser afviklet og direkte giver den anden part omtrent den samme værdi (primært i form af varer, tjenesteydelser eller anvendelse af aktiver) tilbage. Ikkekommercielle transaktioner er transaktioner, hvor en enhed enten modtager værdi fra en anden enhed uden direkte at give omtrent den samme værdi tilbage eller giver værdi til en anden enhed uden direkte at modtage omtrent den samme værdi tilbage.

(mio. EUR) Bemærkning 31.12.2021 31.12.2020 Inddrivelige beløb fra ikke-kommercielle transaktioner 2.4.1 26 48 Tilgodehavender fra kommercielle transaktioner 2.4.2 9 92 I alt 35 140

2.4.1. Inddrivelige beløb fra ikke-kommercielle transaktioner

(mio. EUR) 8. EUF 9. EUF 10. EUF 11. EUF 31.12.2021 31.12.2020 Medlemsstater — — — — — — Kunder — 4 47 5 56 61 Offentlige organer — 7 17 2 25 27 Tredjelande — 1 4 1 6 4 Nedskrivninger — (9) (51) (5) (66) (49) Mellemregningskonti med EU's institutioner — — — 5 5 4 I alt — 2 16 8 26 48

2.4.2. Tilgodehavender fra kommercielle transaktioner

(mio. EUR) 8. EUF 9. EUF 10. EUF 11. EUF 31.12.2021 31.12.2020 Påløbne indtægter — — (1) — — 88 Mellemregningskonti 181 (316) 1 279 (1 144 ) — — Andet — — — 9 9 4 I alt 181 (316) 1 278 (1 136 ) 9 92

Faldet i periodiserede indtægter i 2021 skyldes hovedsagelig afslutningen af gældslettelsesprojektet med Verdensbanken, hvor et beløb på 62,6 mio. EUR stadig var udestående ved udgangen af 2020, men som blev reguleret i 2021. Hertil kommer, at de påløbne renter i 2020 også omfattede 18 mio. EUR i forbindelse med EU's infrastrukturprojekt for Afrika. Efter en yderligere analyse førte det til, at renterne ikke skulle betales til EDF, og at disse renter derfor ikke blev opkrævet i 2021 (se bemærkning 3.2).

Af effektivitetshensyn er den samlede likvide beholdning for alle EUF opført under 11. EUF. Det medfører transaktioner mellem de forskellige EUF'er, som udlignes ved mellemregningskonti mellem de forskellige EUF-balancer.

Mellemregningskonti opføres kun i de enkelte EUF'ers regnskaber. Mellemregningskontiene beløber sig i alt til nul.

Posten »andet« omfatter to tilgodehavender i finansielle instrumenter, et tilgodehavende på 4 mio. EUR fra Verdensfonden for Energieffektivitet og Vedvarende Energi (GEEREF) og et andet tilgodehavende på 4 mio. EUR fra Climate Investor One.

2.5. KONTANTER OG LIKVIDE MIDLER (6)

Kontanter og likvide midler er finansielle instrumenter og omfatter kontantbeholdning, anfordringsindskud i banker eller bankindskud, der kan hæves med kort varsel (f.eks. anfordringskonti og opsparingskonti), og andre kortfristede letomsættelige investeringer med en oprindelig løbetid på tre måneder eller kortere.

(mio. EUR) 8. EUF 9. EUF 10. EUF 11. EUF 31.12.2021 31.12.2020 Særlige konti Centralbanker — — — 795 795 693 — — — 795 795 693 Anfordringskonti Forretningsbanker — — — 165 165 8 Kassebeholdning vedrørende finansielle instrumenter — — — 34 34 27 — — — 199 199 35 I alt — — — 994 994 728

Stigningen i kontanter og likvide midler på 266 mio. EUR kan hovedsagelig forklares med faldet i betalinger som følge af de yderligere udfordringer, som den langvarige covid-19-pandemi og forskellige politiske kriser har medført. Dette er i overensstemmelse med faldet i udgifterne (se bemærkning 3.3) og faldet i forfinansiering (se bemærkning 2.2). EUF's nettobetalinger beløb sig til 3 323 mio. EUR i 2021 sammenlignet med rekordhøje betalinger på 4 605 mio. EUR i 2020.

I lighed med tidligere år og for at begrænse modpartsrisikoen tilbageholdes der flere kontanter på konti i centralbankerne end i forretningsbankerne (se bemærkning 5.1).

PASSIVER

2.6. FINANSIELLE FORPLIGTELSER

2.6.1. Finansielle bestemmelser

Der er tale om hensættelser, som vedrører de anslåede tab i forbindelse med de garantier, der er stillet under de forskellige finansielle instrumenter, hvor bemyndigede enheder har beføjelse til at udstede garantier i eget navn, men på EDF's vegne og risiko. Der er fastsat et loft for EDF's finansielle risici i forbindelse med garantier, og der stilles gradvist finansielle aktiver til rådighed til dækning af fremtidige anmodninger om garantier.

(mio. EUR) 8. EUF 9. EUF 10. EUF 11. EUF 31.12.2021 31.12.2020 Finansiel garantiforpligtelse — — — 1 1 —

Beløbet på 1 mio. EUR svarer til det anslåede tab i forbindelse med garantien under det finansielle instrument Euritz på 8 mio. EUR (se bemærkning 3.2.1).

2.6.2. Samfinansiering — gæld

Gæld vedrørende samfinansiering er de midler, som EUF har modtaget i forbindelse med samfinansieringsaftalerne. EUF skal anvende disse bidrag til at levere aftalte ydelser til tredjeparter eller returnere de uudnyttede midler til bidragyderne. Fristerne for anvendelse af samfinansieringen er afgørende for, om den opføres som kortfristet eller langfristet gæld.

I slutningen af året foretages en individuel vurdering af den samlede gæld vedrørende samfinansiering, og alle beløb, der sandsynligvis ikke vil blive anvendt i de følgende 12 måneder, indregnes som langfristet gæld. De kortfristede beløb er anført under bemærkning 2.7.2.

(mio. EUR) 8. EUF 9. EUF 10. EUF 11. EUF 31.12.2021 31.12.2020 Langfristet gæld vedrørende samfinansiering — — — 6 6 2 Kortfristet gæld vedrørende samfinansiering — — (3) 38 35 42 I alt — — (3) 44 41 44

2.7. GÆLD

Gæld er forpligtelser til at betale for varer eller tjenesteydelser, der er modtaget eller leveret, og som — i modsætning til skyldige omkostninger — allerede er blevet faktureret eller formelt aftalt med leverandøren. Gæld kan vedrøre både kommercielle transaktioner (f.eks. køb af varer og tjenesteydelser) og ikkekommercielle transaktioner (f.eks. omkostningsanmeldelser fra modtagere af tilskud, forfinansiering eller anden EU-finansiering).

(mio. EUR) Bemærkning 8. EUF 9. EUF 10. EUF 11. EUF 31.12.2021 31.12.2020 Kortfristet gæld 2.7.1 — — 33 230 263 345 Gæld til diverse kreditorer 2.7.2 — — (5) 243 238 270 I alt — — 27 473 501 615

2.7.1. Kortfristet gæld

(mio. EUR) 8. EUF 9. EUF 10. EUF 11. EUF 31.12.2021 31.12.2020 Leverandører — — 25 47 72 141 Medlemsstater — — — 3 3 — Tredjelande — — — 158 158 189 Offentlige organer — — (11) 61 51 100 Institutioner og agenturer — — — 4 4 — Andre kortfristede forpligtelser — — 18 (44) (25) (85) I alt — — 33 230 263 345

Gældsforpligtelser omfatter hovedsagelig udgiftsopgørelser, som EUF modtager i forbindelse med støtte til modtagerne. De opføres på det tidspunkt, hvor udgiftsopgørelsen modtages, og for det fulde beløb i udgiftsopgørelsen. Efter en kontrol af støtteberettigelse udbetales kun de støtteberettigede beløb til modtagerne. Ved årets udgang analyseres de udestående godtgørelseskrav, og de anslåede støtteberettigede beløb vedrørende disse godtgørelseskrav indregnes i resultatopgørelsen. De anslåede ikkestøtteberettigede beløb opføres under andre kortfristede forpligtelser.

Gælden til tredjelande omfatter et beløb på 60 mio. EUR i budgetstøtte til Etiopien, som har været suspenderet siden november 2020 på grund af situationen i landet.

Faldet i gæld, navnlig til leverandører og tredjelande, skyldes et fald i fakturaer, der endnu ikke er blevet valideret og betalt inden årets udgang.

2.7.2. Gæld til diverse kreditorer

(mio. EUR) Bemærkning 8. EUF 9. EUF 10. EUF 11. EUF 31.12.2021 31.12.2020 Samfinansiering — gæld 2.6.2 — — (3) 38 35 42 Udskudte kapitalbidrag 2.7.2.1 — — — 199 199 223 Andre diverse kreditorer — — (2) 6 4 5 I alt — — (5) 243 238 270

2.7.2.1. Udskudte kapitalbidrag

Et beløb på 43 mio. EUR i udskudte kapitalbidrag vedrører tilbagebetaling til medlemsstaterne af frigjorte eller uudnyttede midler fra projekter under ottende og niende EUF (se bemærkning 2.10.1). Medlemsstaterne blev enige om, at tilbagebetalingen skulle udlignes med bidragene fra 11. EUF i forbindelse med den første indkaldelse af bidrag i 2022.

Ud over tilbagebetalingen vedrører et beløb på 156 mio. EUR den 1. rate for 2022, som Det Forenede Kongerige har forudbetalt. I henhold til artikel 152 i udtrædelsesaftalen forbliver Det Forenede Kongerige part i EUF indtil ophøret af 11. EUF og alle tidligere aktive EUF'er, og det skal i den forbindelse opfylde de samme forpligtelser som medlemsstaterne (jf. bemærkning 2.10.1).

2.8. PERIODISEREDE UDGIFTER

Periodeafgrænsningsposter er forpligtelser til at betale for varer eller tjenesteydelser, der er modtaget eller leveret, men som — i modsætning til gæld — endnu ikke er blevet faktureret eller formelt aftalt med leverandøren. Beregningen af periodeafgrænsningsposter er baseret på de uafsluttede budgetforpligtelser ved årets udgang. Den del af de anslåede skyldige omkostninger i forbindelse med forfinansiering, der er udbetalt, er registreret som en reduktion af forfinansieringsbeløbene.

Transaktioner og begivenheder indregnes i regnskaberne i den periode, de vedrører. Hvis der ved årets udgang er udstedt en regning, men ydelserne eller varerne endnu ikke er leveret, vil indtægten blive udskudt og opført i den efterfølgende regnskabsperiode.

(mio. EUR) 8. EUF 9. EUF 10. EUF 11. EUF 31.12.2021 31.12.2020 Periodiserede udgifter — 6 110 891 1 007 1 526 Andre periodeafgrænsningsposter og udskydelser — — — 1 1 1 I alt — 6 110 892 1 008 1 527

Påløbne udgifter omfatter anslåede driftsudgifter til igangværende eller gennemførte kontrakter, hvor der ikke foreligger validerede godtgørelseskrav, men hvor de støtteberettigede udgifter, der er afholdt af støttemodtagere, er anslået ud fra de bedst tilgængelige oplysninger. Den andel af de anslåede påløbne udgifter, der vedrører forfinansiering, er bogført som en reduktion af forfinansieringsbeløbene (se bemærkning 2.2 ovenfor).

Faldet i skyldige omkostninger skyldes hovedsagelig faldet i skyldige omkostninger under 11. EUF (2020: 1 244 mio. EUR) og 10. EUF (2019: 217 mio. EUR). Dette er i overensstemmelse med EUF's livscyklus og det underliggende antal åbne kontrakter: Gennemførelsen af 11. EUF toppede i 2020 som reaktion på den kommende udløbsklausul den 31. december 2020. På grund af udfordringerne i forbindelse med den igangværende covid-19-pandemi og de politiske kriser på flere områder var gennemførelsen af EUF's aktiviteter desuden vanskelig, hvilket førte til et fald i antallet af individuelle kontrakter, der blev undertegnet i 2021. Som følge heraf var der ved udgangen af 2021 betydeligt færre åbne kontrakter, hvor omkostningerne skulle anslås og indregnes som påløbne udgifter, end i 2020 (se også bemærkning 2.2).

NETTOAKTIVER

2.9. DAGSVÆRDIRESERVE

(mio. EUR) 31.12.2021 31.12.2020 Dagsværdireserve — 5

Som følge af revisionen af EU-regnskabsregel 11 er dagsværdireserven blevet overført til det akkumulerede overskud/underskud (se bemærkning 2.1).

2.10. FONDSMIDLER

EUF-medlemsstaterne indbetaler bidrag til fonden for gennemførelsen af EUF-programmer i overensstemmelse med den interne aftale for hver enkelt EUF. Ifølge det gældende retsgrundlag vedtages kapitalindkaldelserne, dvs. anmodningerne om finansiering for et givent år N, i en afgørelse fra Rådet i år N-1, hvor de midler, der skal modtages, klart henføres til nærmere angivne fremtidige perioder.

Bidragene opfylder kriterierne for bidrag fra ejere (EU-regnskabsregel 1) og behandles derfor som fondsmidler i EUF's årsregnskab. Fondsmidlerne udgør de samlede bidrag, der skal modtages fra EUF-medlemsstaterne. Eftersom de ikkeindkaldte fondsmidler trækkes fra de samlede fondsmidler (se Bevægelser i nettoaktiver), er det kun indkaldte fondsmidler, der indregnes i balancen.

Da de aftalte bidrag henføres til nærmere angivne rapporteringsperioder, og EUF's retlige krav mod EUF-medlemsstaterne først opstår i disse perioder, opføres eventuelle beløb, der modtages som forskud, som udskudte kapitalbidrag under forpligtelser og ikke som indkaldte midler.

2.10.1. Indkaldte fondsmidler — aktive EUF'er

(mio. EUR) 8. EUF 9. EUF 10. EUF 11. EUF I alt Fondsmidler 12 164 10 550 20 960 29 367 73 041 Ikke-indkaldte fondsmidler — (15) — (14 040 ) (14 055 ) Indkaldte fondsmidler pr. 31.12.2020 12 164 10 535 20 960 15 327 58 986 Fondsmidler 12 164 10 507 20 960 29 367 72 998 Ikke-indkaldte fondsmidler — (15) — (10 340 ) (10 355 ) Indkaldte fondsmidler pr. 31.12.2021 12 164 10 492 20 960 19 027 62 643

Ikkeindkaldte midler er den del, der endnu ikke er opkrævet hos medlemsstaterne. Indkaldte fondsmidler er de bidrag, der er blevet indkaldt af EUF og overført til kontantkontiene fra medlemsstaterne (se bemærkning 2.10.2 nedenfor).

I henhold til Rådets afgørelse (EU) 2021/1941 (7) blev medlemsstaternes bidragsandel som fastsat i den interne aftale om 8. og 9. EUF reduceret tilsvarende med et frigjort beløb på 43 mio. EUR fra 8. og 9. EUF. Eftersom de frigjorte beløb under 8. EUF allerede er blevet overført til de øvrige EUF'er, er der trukket 43 mio. EUR fra midlerne i 9. EUF. Tilbageførsler som følge af denne reduktion er blevet modregnet i yderligere indkaldelser af midler under 11. EUF. Tilbagebetalingen vil blive anvendt i forhold til første rate i 2022, hvilket forklarer den udskudte kapital på 43 mio. EUR (se bemærkning 2.7.2.1).

Det Forenede Kongerige forbliver part i EUF indtil afslutningen af alle programmer i henhold til artikel 153 i udtrædelsesaftalen, men landets andel af ikkeforpligtede og frigjorte midler fra 8., 9. og 10. EUF kan ikke genanvendes.

2.10.2. Indkaldte og ikkeindkaldte fondsmidler pr. medlemsstat og Det Forenede Kongerige

(mio. EUR) Bidrag til 11. EUF % Ikkeindkaldte midler pr. 31.12.2020 Indkaldte midler i 2021 Ikke-indkaldte midler pr. 31.12.2021 Østrig 2,40 337 (89) 248 Belgien 3,25 456 (120) 336 Bulgarien 0,22 31 (8) 23 Kroatien 0,23 32 (8) 23 Cypern 0,11 16 (4) 12 Tjekkiet 0,80 112 (30) 83 Danmark 1,98 278 (73) 205 Estland 0,09 12 (3) 9 Finland 1,51 212 (56) 156 Frankrig 17,81 2 501 (659) 1 842 Tyskland 20,58 2 889 (761) 2 128 Grækenland 1,51 212 (56) 156 Ungarn 0,61 86 (23) 64 Irland 0,94 132 (35) 97 Italien 12,53 1 759 (464) 1 296 Letland 0,12 16 (4) 12 Litauen 0,18 25 (7) 19 Luxembourg 0,26 36 (9) 26 Malta 0,04 5 (1) 4 Nederlandene 4,78 671 (177) 494 Polen 2,01 282 (74) 208 Portugal 1,20 168 (44) 124 Rumænien 0,72 101 (27) 74 Slovakiet 0,38 53 (14) 39 Slovenien 0,22 32 (8) 23 Spanien 7,93 1 114 (294) 820 Sverige 2,94 413 (109) 304 Det Forenede Kongerige 14,68 2 061 (543) 1 518 I alt 100,00 14 040 (3 700 ) 10 340

Da samtlige midler i 8., 9. og 10. EUF er blevet indkaldt og modtaget i de foregående år, er der i 2021 blevet indkaldt et beløb på 3 700 mio. EUR, som udelukkende vedrører 11. EUF.

2.10.3. Indkaldte fondsmidler fra afsluttede EUF'er, som er fremført

(mio. EUR) 8. EUF 9. EUF 10. EUF 11. EUF 31.12.2021 31.12.2020 Midler overført fra afsluttede EUF'er 627 1 625 — — 2 252 2 252

Denne post omfatter midler, der er overført fra afsluttede EUF'er til 8. og 9. EUF.

2.10.4. Overførsel af indkaldte fondsmidler mellem aktive EUF'er

(mio. EUR) 8. EUF 9. EUF 10. EUF 11. EUF I alt Balance pr. 31.12.2019 (2 510 ) 2 109 265 136 — Overførsel af frigjorte beløb til resultatreserven for 10. EUF fra tidligere EUF'er (2) (69) 71 — — Overførsel af frigjorte beløb til resultatreserven for 11. EUF fra tidligere EUF'er — — (147) 147 — Saldo pr. 31.12.2020 (2 512 ) 2 041 188 283 — Overførsel af frigjorte beløb til resultatreserven for 10. EUF fra tidligere EUF'er — (23) 23 — — Overførsel af frigjorte beløb til resultatreserven for 11. EUF fra tidligere EUF'er — — (110) 110 — Saldo pr. 31.12.2021 (2 512 ) 2 018 101 394 —

Denne post omfatter midler, der er overført mellem aktive EUF'er.

Siden Cotonouaftalens ikrafttræden er alle uudnyttede midler fra tidligere aktive EUF'er overført til den senest åbnede EUF efter frigørelse. De midler, der overføres fra andre EUF'er, øger tildelingerne til den modtagende fond og reducerer den oprindelige fonds tildelinger. Midler, der er overført til resultatreserverne for 10. og 11. EUF kan kun anvendes til forpligtelser på de særlige betingelser, der er fastsat i de interne aftaler.

3. BEMÆRKNINGER TIL RESULTATOPGØRELSEN

INDTÆGTER

(mio. EUR) Bemærkning 2021 2020 Indtægter fra ikke-kommercielle transaktioner 3.1 27 92 Indtægter fra kommercielle transaktioner 3.2 48 43 I alt 75 135

3.1. INDTÆGTER FRA IKKE-KOMMERCIELLE TRANSAKTIONER

Indtægter fra ikke-kommercielle transaktioner omfatter transaktioner i situationer, hvor overdrageren overfører midler til modtageren, mens modtageren ikke overfører omtrentlig den samme værdi i direkte udveksling. Posten omfatter hovedsagelig beløb modtaget fra Kommissionen i årets løb og inddrivelser af aktionsudgifter.

(mio. EUR) Bemærkning 8. EUF 9. EUF 10. EUF 11. EUF 2021 2020 Inddrevne udgifter — 1 — 7 8 39 Samfinansiering — indtægter 3.1.1 — — — 19 19 53 I alt — 1 — 26 27 92

De samlede indtægter fra ikke-kommercielle transaktioner faldt med 65 mio. EUR til et normalt niveau efter en betydelig stigning i 2020 (2019: 28 mio. EUR). I 2020 blev der gennemført øgede aktiviteter i hele EUF som reaktion på den kommende udløbsklausul den 31. december 2020, hvilket førte til en stigning i samfinansieringsindtægterne.

Faldet i inddrivelsen fra udgifter kan i vid udstrækning forklares ved det færre antal indtægtsordrer, der blev udstedt i 2021 i forhold til 2020.

De ikkekommercielle indtægter kan opdeles på forvaltningstype som følger:

(mio. EUR) 2021 2020 Direkte forvaltning Gennemført af: Kommissionen 1 2 EU-delegationer 7 11 8 13 Indirekte forvaltning Gennemført af: Tredjelande 27 42 Offentligretlige organer (13) 13 Internationale organisationer 3 17 Privatretlige enheder, der har fået overdraget offentlige tjenesteydelsesopgaver 2 7 19 79 I alt 27 92

3.1.1. Samfinansiering — indtægter

De modtagne samfinansieringsbidrag opfylder kriterierne for indtægter fra ikkekommercielle transaktioner, der er underlagt betingelser, og bør som sådan ikke have nogen indvirkning på resultatopgørelsen efter modtagelsen. Bidragene forbliver passiver (se bemærkning 2.6.2 og 2.7.2), indtil de betingelser, der er knyttet til de donerede midler, er opfyldt, dvs. indtil udgifterne er afholdt (se bemærkning 3.4). De dertil svarende beløb indregnes herefter i resultatopgørelsen som ikkekommercielle indtægter fra samfinansiering. Derfor er virkningen for regnskabsårets økonomiske resultat nul.

3.2. INDTÆGTER FRA KOMMERCIELLE TRANSAKTIONER

Indtægterne fra kommercielle transaktioner og begivenheder vedrører følgende typer transaktioner: levering af tjenesteydelser, salg af varer, og andres anvendelse af enhedens aktiver mod vederlag i form af renter, royalties og udbytte.

(mio. EUR) 8. EUF 9. EUF 10. EUF 11. EUF 2021 2020 Finansielle indtægter — — (22) (4) (26) 6 Andre indtægter — 5 14 55 74 37 I alt — 5 (8) 51 48 43

De finansielle indtægter er negative, fordi sidste års anslåede indtægter var højere end de anslåede beløb i indeværende år. Dette fald i skønnene er en kombineret virkning. For det første blev det efter en yderligere analyse konkluderet, at renter fra det afrikanske EU-infrastrukturprojekt (18 mio. EUR), der indgår i de påløbne finansielle indtægter sidste år, udgør en del af bidragene til trustfonden, og at de ikke skal betales til EUF. For det andet er de påløbne renter på forsinkede betalinger af indtægtsordrer faldet med 8 mio. EUR i forhold til sidste år.

Andre indtægter vedrører primært valutakursgevinster. De tilsvarende valutakurstab opføres under andre udgifter (se bemærkning 3.6).

UDGIFTER

Denne post omfatter udgifter, der er afholdt i forbindelse med operationelle aktiviteter.

3.3. STØTTEINSTRUMENTER

(mio. EUR) 8. EUF 9. EUF 10. EUF 11. EUF 2021 2020 Programmerbar bistand — (4) (19) 1 268 1 244 2 889 Makroøkonomisk støtte — 7 — — 7 (8) Sektorpolitik — (2) — (2) (5) 3 AVS-interne projekter — — 228 724 951 1 019 Katastrofebistand — 6 7 (6) 6 19 Andre støtteprogrammer — — — (1) (1) — Institutionel støtte — — (1) 15 14 13 Bidrag til trustfonde — — — 646 646 673 I alt — 7 214 2 644 2 864 4 607

EUF's driftsudgifter omfatter forskellige støtteinstrumenter og kan inddeles i forskellige kategorier afhængig af, hvordan pengene udbetales og forvaltes.

I 2021 faldt driftsudgifter betydeligt med 1 743 mio. EUR, hovedsagelig som følge af faldet i udgifterne under 11. EUF (4 179 mio. EUR i 2020 til 2 644 mio. EUR i 2021) kombineret med faldet under 10. EUF (462 mio. EUR i 2020 til 214 mio. EUR i 2021). Dette fald er et kombineret resultat af covid-19-pandemien og politiske kriser på flere områder, som har bremset og hæmmet gennemførelsen i løbet af året, navnlig i delegationerne (se bemærkning 2.4). Desuden var udgifterne i 2020 usædvanligt høje for 11. EUF: den kommende udløbsklausul den 31. december 2021 førte til et øget antal kontrakter og betalinger.

Ændringerne i udgifterne under 10. EUF er i overensstemmelse med EUF's livscyklus og hænger også sammen med udviklingen i antallet af åbne kontrakter. Mange kontrakter blev afsluttet og lukket under 10. EUF og tidligere EUF'er i 2021, hvilket resulterede i færre udgifter under disse EUF'er. Antallet af åbne kontrakter for 10. EUF ved årets udgang var faktisk 33 % lavere end i 2020.

Under 11. EUF skyldes faldet i udgifterne hovedsagelig faldet på tre områder:

1) Programmerbar støtte (2 889 mio. EUR i 2020 mod 1 244 mio. EUR i 2021)

2) AVS-interne projekter (1 019 mio. EUR i 2020 mod 951 mio. EUR i 2021) samt

3) Bidragene til trustfondene (673 mio. EUR i 2020 mod 646 mio. EUR i 2021).

3.4. SAMFINANSIERINGSUDGIFTER

(mio. EUR) 8. EUF 9. EUF 10. EUF 11. EUF 2021 2020 Samfinansiering — — — 19 19 53

Denne post omfatter udgifter afholdt i forbindelse med samfinansieringsprojekter i 2021. Det skal bemærkes, at afholdte udgifter omfatter anslåede beløb vedrørende cut-off-proceduren (og dermed tilbageførsel af de anslåede beløb for sidste år).

Som nævnt ovenfor markerede 2020 et ekstraordinært år som følge af, at udløbsklausulen blev nået, hvilket førte til et øget gennemførelsesniveau. Samfinansieringsbeløbet i 2021 svarer mere til det sædvanlige samfinansieringsniveau (2019: 14 mio. EUR) — (se bemærkning 2.3).

I overensstemmelse med regnskabsreglerne for samfinansiering har de afholdte beløb ikke haft nogen indvirkning på årets resultat, fordi de blev indregnet både i samfinansieringsudgifterne og i samfinansieringsindtægterne (bemærkning 3.1.1).

Støtteinstrumenter og samfinansieringsudgifter fordelt på forvaltningstype

(mio. EUR) 2021 2020 Direkte forvaltning Gennemført af: Kommissionen 168 168 EU-forvaltningsorganer 4 14 Trustfonde (515) 19 EU-delegationer 658 1 969 315 2 170 Indirekte forvaltning Gennemført af: EIB og EIF 113 (67) Internationale organisationer 1 053 1 268 Privatretlige enheder, der har fået overdraget offentlige tjenesteydelsesopgaver 204 243 Offentligretlige organer 212 248 Tredjelande 983 795 EU-organer og offentlig-private partnerskaber 3 2 2 568 2 490 I alt 2 883 4 660

3.5. FINANSIERINGSOMKOSTNINGER

(mio. EUR) 8. EUF 9. EUF 10. EUF 11. EUF 2021 2020 Nettotab ved værdiforringelse af lån og tilgodehavender — — — 1 1 — Tab på finansielle aktiver eller passiver til dagsværdi reguleret gennem resultatopgørelsen — — — 1 1 — Nedskrivning af inddrivelige beløb — (7) 23 1 17 21 I alt — (7) 23 3 20 21

Pr. 31. december 2021 var det urealiserede nettotab på nedskrivninger på lån 1 mio. EUR.

De 1 mio. EUR i finansielle udgifter til finansielle aktiver til dagsværdi reguleret gennem resultatopgørelsen vedrører hovedsagelig valutakursforskelle, renter og ændringer i dagsværdi, navnlig for ABC FUND.

Det negative beløb under 9. EUF til nedskrivning af inddrivelige beløb skyldes primært tilbageførsel af posteringerne ved afslutningen af sidste år. I 2020 var de anslåede udgifter til uinddrivelige beløb som følge af aldrende indtægtsordrer (over to år), konkurser og afkald højere end i 2021.

3.6. ANDRE UDGIFTER

Denne post omfatter udgifter af administrativ art såsom eksterne ikke-IT-tjenester, driftsudgifter til leasing, kommunikation og publikationer, uddannelsesomkostninger osv.

(mio. EUR) 8. EUF 9. EUF 10. EUF 11. EUF 2021 2020 Administrationsudgifter og IT-udgifter — — 4 94 98 120 Realiserede tab på varedebitorer — 6 0 0 7 4 Kurstab — 5 11 25 41 72 I alt — 11 16 119 145 197

Posten Administrationsudgifter og IT-udgifter omfatter beløb, der i henhold til EUF's interne aftale med Kommissionen til dækning af de administrationsudgifter, som er afholdt af både hovedkvarteret og delegationerne i forbindelse med administration af EUF-programmerne. Disse såkaldte »støtteudgifter« vedrører primært udgifter til forberedelse, opfølgning, tilsyn og evaluering af projekter samt udgifter til IT-netværk, teknisk bistand, finansiel forvaltning og udarbejdelse af prognoser osv.

Faldet under dette udgiftsområde er en kombineret virkning af faldet i administrations- og IT-udgifter (2020: 120 mio. EUR) og faldet i udgifterne til kurstab (2020: 72 mio. EUR).

Det betydelige fald i valutakurstab skyldes hovedsagelig faldet i urealiserede tab som følge af revalueringen af saldi i valutaer pr. 31. december 2021.

4. EVENTUALAKTIVER OG -FORPLIGTELSER SAMT ANDRE VÆSENTLIGE OPLYSNINGER

4.1. EVENTUALAKTIVER

Eventualaktiver er mulige aktiver, der hidrører fra tidligere begivenheder, og hvis eksistens kun vil blive bekræftet ved, at en eller flere usikre fremtidige begivenheder, som enheden ikke har fuld kontrol over, indtræffer eller ikke indtræffer.

(mio. EUR) 8. EUF 9. EUF 10. EUF 11. EUF 31.12.2021 31.12.2020 Forfinansieringsgarantier — — 3 — 44 49 Opfyldelsesgarantier — 7 3 — 11 12 Tilbageholdelsesgarantier — 5 3 — 9 9 I alt — 13 6 — 20 21

Der kræves i visse tilfælde forfinansieringsgarantier fra modtagere, der ikke er medlemsstater, når de foretager forskudsbetalinger.

Der kræves en opfyldelsesgaranti for at sikre, at modtagerne af EUF-midler opfylder forpligtelserne i deres kontrakter med EUF.

Der anvendes kun tilbageholdelsesgarantier i bygge- og anlægskontrakter. Typisk tilbageholdes der 10 % af de foreløbige betalinger til modtagerne for at sikre, at kontrahenterne opfylder deres forpligtelser. De tilbageholdte beløb opføres som tilgodehavender. Forudsat at den ordregivende myndighed er indforstået, kan kontrahenten i stedet stille en tilbageholdelsesgaranti som dækning for de beløb, der ellers ville blive tilbageholdt af de foreløbige betalinger. De stillede garantier opføres som eventualaktiver.

Hvad angår kontrakter, der er underlagt indirekte forvaltning, tilhører garantierne en anden ordregivende myndighed end EUF, og de oplyses således ikke af EUF (se bemærkning 2.2.4).

4.2. EVENTUALFORPLIGTELSER

Eventualforpligtelser er enten mulige forpligtelser, der hidrører fra tidligere begivenheder, og hvis eksistens kun vil blive bekræftet ved, at en eller flere usikre fremtidige begivenheder, som enheden ikke har fuld kontrol over, indtræffer eller ikke indtræffer, eller aktuelle forpligtelser hidrørende fra tidligere begivenheder, hvor det ikke er sandsynligt, at der vil ske et træk på ressourcer, eller hvor beløbet ikke kan måles pålideligt.

4.2.1. Stillede garantier

(mio. EUR) 8. EUF 9. EUF 10. EUF 11. EUF 31.12.2021 31.12.2020 Stillede garantier — — — (7) (7) (3)

Ovenstående tabel viser, i hvor høj grad EDF er eksponeret for fremtidige betalinger i tilknytning til de garantier, der er givet til EIB-Gruppen eller andre finansielle institutioner. Beløbene vises netto efter fradrag af de finansielle hensættelser og finansielle forpligtelser indregnet for disse programmer.

Beløbet på 7 mio. EUR vedrører udelukkende en garanti under det finansielle instrument EURITZ.

4.3. ANDRE VÆSENTLIGE OPLYSNINGER

4.3.1. Udestående forpligtelser, der endnu ikke er udgiftsført

Det beløb, der er anført nedenfor, er de uindfriede forpligtelser minus dertil knyttede beløb, som er medtaget som udgifter i resultatopgørelsen. De uindfriede forpligtelser udgør forpligtelser, for hvilke der endnu ikke er sket betaling og/eller frigørelse. Det er den normale følge af flerårige programmer.

(mio. EUR) 8. EUF 9. EUF 10. EUF 11. EUF 31.12.2021 31.12.2020 Udestående forpligtelser, der endnu ikke er udgiftsført — 21 408 5 926 6 355 7 224

Faldet i uindfriede forpligtelser skyldes i vid udstrækning faldet i de uindfriede forpligtelser på budgettet, som beløb sig til i alt 7 993 mio. EUR (2020: 9 286 mio. EUR). Dette fald skyldes hovedsagelig det færre antal individuelle forpligtelser, der blev undertegnet i løbet af året som følge af nye udfordringer, som vanskeliggjorde gennemførelsen, navnlig i delegationerne (se bemærkning 2.2).

5. FINANSIEL RISIKOSTYRING

Følgende oplysninger om EUF's finansielle risikostyring drejer sig om de likviditetstransaktioner som Kommissionen udfører på EUF's vegne med henblik på anvendelse af dens midler.

5.1. POLITIKKER FOR RISIKOSTYRING OG -SIKRING

Vilkårene og principperne for styringen af likviditetstransaktionerne er fastlagt i finansforordningen for 11. EUF og i den interne aftale.

Som et resultat af ovennævnte lovgivning finder følgende hovedprincipper anvendelse:

a) medlemsstaterne indbetaler EUF-bidragene på særlige konti, som er åbnet i den enkelte medlemsstats seddelbank eller i et af medlemsstaten udpeget pengeinstitut. Bidragene bliver stående på disse særlige konti, indtil EUF har brug for dem til betalinger

b) Medlemsstaternes bidrag indbetales i euro, hvorimod EUF-betalingerne udstedes i euro og andre valutaer.

c) bankkonti, som Kommissionen har åbnet på EUF's vegne, må ikke gå i minus.

Ud over de særlige konti findes der en række andre konti, som Kommissionen åbner på EUF's vegne i forskellige pengeinstitutter (centralbanker og forretningsbanker), og som anvendes til at foretage betalinger og modtage andre indbetalinger end medlemsstaternes budgetbidrag.

Likviditets- og betalingstransaktionerne er i vid udstrækning automatiseret og baseret på moderne informationssystemer. Der anvendes specifikke procedurer for at sikre systemsikkerheden og sikre opsplitning af opgaverne i tråd med finansforordningen, Kommissionens interne kontrolstandarder og revisionsprincipper.

Der foreligger et sæt skriftlige retningslinjer og procedurer for forvaltningen af likviditets- og betalingstransaktionerne med det formål at reducere finansielle og operationelle risici og sikre et hensigtsmæssigt kontrolniveau. Retningslinjerne og procedurerne omfatter forskellige operationelle områder, og det kontrolleres regelmæssigt, at de overholdes.

5.2. VALUTARISICI

EUF's eksponering for valutarisici ved årets udgang — nettoposition

(mio. EUR) 31.12.2021 31.12.2020 USD DKK EUR Andet I alt USD DKK EUR Andet I alt Finansielle aktiver Finansielle aktiver disponible for salg — — — — — 2 31 — 33 Finansielle aktiver til dagsværdi reguleret gennem resultatopgørelsen (*2) 8 — 30 — 39 — — — — Fordringer (*3) — — 8 — 8 65 — 69 6 140 Kontanter og likvide midler 3 — 991 — 994 2 — 726 — 728 11 — 1 029 — 1 040 69 — 826 6 901 Finansielle forpligtelser Gældsforpligtelser (*4) — — — — — (16) (6) (605) 10 (617) — — — — — (16) (6) (605) 10 (617) I alt 11 — 1 029 — 1 040 53 (6) 221 16 284

5.3. RENTERISICI

EUF optager ikke lån og er derfor ikke udsat for nogen renterisiko.

EUF oppebærer imidlertid renter af indeståender på de forskellige bankkonti. Kommissionen sørger derfor på EUF's vegne ved hjælp af forskellige foranstaltninger for, at de oppebårne renter retmæssigt afspejler markedsrenten og eventuelle udsving.

Hver medlemsstat indbetaler sit bidrag til EUF til en særlig konto i et af medlemsstaten designet pengeinstitut. Eftersom den forrentning, der anvendes på nogle af disse konti på nuværende tidspunkt kan være negativ, anvendes der særlige forvaltningsprocedurer for kontanter med henblik på at minimere saldiene på de pågældende konti. I overensstemmelse med Rådets forordning (EU) 2016/888 (8) afholdes omkostninger ved negativ forrentning af den relevante medlemsstat.

Dag-til-dag-indeståender i forretningsbanker forrentes ved hjælp af en dag-til-dag-rente. Forrentningen af indeståender på disse konti sker ved hjælp af en flydende markedsrente, hvorpå der anvendes en kontraktfastsat margen (positiv eller negativ). For de fleste af kontiene beregnes renten ved hjælp af en markedsreferencerente og tilpasses efter udsvingene i denne sats. EUF løber således ikke nogen risiko, som kunne bevirke, at dens indeståender forrentes med en lavere rente end markedsrenten.

5.4. KREDITRISIKO (MODPARTSRISIKO)

Maksimal eksponering for kreditrisiko

For finansielle aktiver er de indberettede beløb regnskabsmæssige nettoværdier og repræsenterer EUF's eksponering for kreditrisici ved regnskabsårets afslutning.

(mio. EUR) 31.12.2021 Finansielle aktiver Udlån 1 Kontanter og likvide midler 994 Kommercielle tilgodehavender (*5) 8 Stillede garantier Finansielle garantikontrakter 8 I alt pr. 31.12.2021 1 011

Lån under finansielle instrumenter: Kreditkvalitet

(mio. EUR) 31.12.2021 Trin 1 Trin 2 Trin 3 POCI I alt Kreditvurdering Premium og høj kvalitet — — — — — Øverste mellem — — — — — Nederste mellem — — — — — »Non-investment grade« og »default grade« — — 3 — 3 Regnskabsmæssig bruttoværdi — — 3 — 3 Minus hensættelse til tab — — 2 — 2 Regnskabsmæssig nettoværdi — — 1 — 1

Kontanter og likvide midler: Kreditkvalitet

(mio. EUR) 31.12.2021 Kreditvurdering Premium og høj kvalitet 751 Øverste mellem 241 Nederste mellem 2 »Non-investment grade« og »default grade« — Regnskabsmæssig bruttoværdi 994 Minus hensættelse til tab — Regnskabsmæssig nettoværdi 994

Fordringer: Kreditkvalitet

(mio. EUR) 31.12.2021 Ikke forfaldne Forfaldne Forfaldne Forfaldne Forfaldne I alt 0-30 dage 31-90 dage 91 dage-1 år > 1 år Regnskabsmæssig bruttoværdi 8 — — — — 8 Minus hensættelse til tab — — — — — — Regnskabsmæssig nettoværdi 8 — — — — 8

På grundlag af analysen af valutatilgodehavender og med henblik på overgangen til den ajourførte EU-regnskabsregel 11 foretages der ingen værdiforringelsesjustering af bogføringen pr. 1.1.2021 for de fordringer, der er opført i EUF's årsregnskab for 2021.

Finansielle aktiver til dagsværdi reguleret gennem resultatopgørelsen: Kreditkvalitet

I 2021 vedrører de finansielle aktiver til dagsværdi reguleret gennem resultatopgørelsen, der indgår i disse regnskaber, egenkapitalinvesteringer, der ikke er underlagt kreditrisiko (se bemærkning 2.1).

Oplysninger om kreditrisiko offentliggjort i årsregnskabet for 2020

Til orientering blev der offentliggjort følgende oplysninger om kreditrisici i årsregnskabet for 2020:

Finansielle aktiver, som hverken er forfaldne eller værdiforringede:

(mio. EUR) I alt Hverken overskredet eller værdiforringet Misligholdte, men ikke værdiforringede < 1 år 1-5 år > 5 år Kommercielle tilgodehavender og ikke-kommercielle inddrivelige beløb 140 124 7 9 — I alt pr. 31.12.2020 140 124 7 9 —

Finansielle aktiver pr. risikokategori:

(mio. EUR) 31.12.2020 Udestående fordringer Kontanter I alt Modparter med ekstern kreditvurdering Højeste og høj kvalitet 9 372 381 Øverste mellem — 211 211 Nederste mellem — 145 145 Non-investment grade — — — 9 728 737 Modparter uden ekstern kreditvurdering Gruppe 1 (debitorer uden fortilfælde af misligholdelse) 131 — 131 Gruppe 2 (debitorer med fortilfælde af misligholdelse) — — — I alt 131 — 131 I alt 140 728 868

5.5. LIKVIDITETSRISIKO

Løbetidsanalyse af finansielle forpligtelser efter kontraktlig løbetid

De finansielle forpligtelser under denne post oplyses ved hjælp af den regnskabsmæssige værdi fra balancen.

(mio. EUR) < 1 år 1-5 år > 5 år I alt Finansielle forpligtelser pr. 31.12.2021 501 6 — 508 Finansielle forpligtelser pr. 31.12.2020 615 2 — 617

EUF's budgetprincipper sikrer, at der generelt i budgetperioden altid er tilstrækkelige likvide midler til gennemførelsen af betalinger. Medlemsstaternes samlede bidrag er således lig med de samlede betalingsbevillinger i en given budgetperiode.

Medlemsstaterne indbetaler imidlertid deres bidrag til EUF i tre årlige rater, hvorimod betalingerne er sæsonbestemte.

For at sikre at der altid er tilstrækkeligt med likvide midler til de betalinger, der skal gennemføres i en given måned, udveksles der regelmæssigt oplysninger om likviditetssituationen mellem Kommissionens kasse og de afdelinger, der afholder udgifterne.

Herudover anvendes der i EUF's finanstransaktioner nogle automatiske likviditetsstyringsredskaber til at sikre, at der er tilstrækkelig med likviditet på EUF's bankkonti fra dag til dag.

6. OPLYSNINGER OM NÆRTSTÅENDE PARTER

EUF's tilknyttede parter er EU's Bêkoutrustfond, EU's trustfond for Afrika og Kommissionen. Transaktioner med disse enheder finder sted som led i EUF's almindelige transaktioner, og der er i dette tilfælde ikke behov for specifikke oplysningskrav for disse transaktioner i henhold til EU's regnskabsregler.

EUF har ingen egen ledelse, idet den forvaltes af Kommissionen. Vederlag og tillæg til nøglepersoner i EU's ledelse, herunder Kommissionen, er offentliggjort i EU's konsoliderede årsregnskab i afsnit 7.2 »Vederlag og tillæg til nøglepersoner i ledelsen«.

7. BEGIVENHEDER EFTER BALANCEDATOEN

Ukraine

I overensstemmelse med EU's regnskabsregel 19 er begivenheder efter rapporteringsdatoen, krigen i Ukraine, som begyndte i februar 2022, en ikke-justeringsbegivenhed-, der ikke kræver justeringer af de tal, der er indberettet i disse regnskaber pr. 31. december 2021. For efterfølgende regnskabsperioder kan krigen påvirke indregning og måling af visse aktiver og forpligtelser på balancen samt af visse indtægter og udgifter, der er indregnet i resultatopgørelsen. På grundlag af de faktiske forhold og omstændighederne på tidspunktet for udarbejdelsen af disse regnskaber, navnlig udviklingen i situationen, kan de finansielle konsekvenser af krigen i Ukraine for EUF ikke vurderes pålideligt.

På tidspunktet for fremsendelsen af dette regnskab havde EUF's regnskabsfører ikke kendskab til nogen andre væsentlige elementer, og regnskabsføreren havde heller ikke fået meddelelse om nogen væsentlige elementer, som krævede opførelse under dette punkt. Årsregnskabet og de dertil knyttede bemærkninger er udarbejdet ved hjælp af de senest foreliggende oplysninger, hvilket fremgår af ovenstående.

8. AFSTEMNING AF DET ØKONOMISKE RESULTAT OG RESULTATET AF BUDGETGENNEMFØRELSEN

Regnskabsårets økonomiske resultat er beregnet på grundlag af periodiseret regnskabsførelse. Budgetresultatet er derimod baseret på kasseregnskabsprincippet. Da både regnskabsårets økonomiske resultat og resultatet af budgetgennemførelsen dækker de samme underliggende operationelle transaktioner, er det en